SAD predale Rusiji obaveštajne informacije o kineskom nuklearnom oružju - 18.08.2020, Sputnik Srbija\nSjedinjene Američke Države predale su ruskoj strani obaveštajne informacije o delatnostima Kine u sferi razvoja nuklearnog oružja, rekao je novinarima... 18.08.2020, Sputnik Srbija\nrusija, svet, vesti, maršal bilingsli\n© Sputnik / Sergey KazakBojeva glava nuklearne rakete\n„Smatramo da bi Kina trebalo da prestane da radi to što radi. Oni žele da svet poveruje u to da imaju samo nekoliko stotina jedinica nuklearnog oružja. Ali ovde moramo da postavimo pitanje zbog čega još uvek nisu priznali koliko zapravo trenutno imaju nuklearnog oružja? Sa Ruskom Federacijom smo, i na prošlom sastanku i ponovo danas, podelili detaljne obaveštajne informacije o Kini o tome šta ta zemlja radi“, rekao je on.\nKako je rekao, Kina je 2019. godine lansirala više od 200 balističkih raketa.\n„Evo zbog čega smatramo da bi naredni sporazum o nuklearnom naoružanju trebao da uključi i ograniči Kinu“, dodao je diplomata.\nOn je istakao ranije da su Sjedinjene Američke Države spremne da produže aktuelni Sporazum o smanjenju strateškog ofanzivnog naoružanja na određeno vreme, ali uz određene uslove.


U Engleskoj maske i kovid-propusnice više nisu obavezne - Svet - Dnevni list Danas\nPočetna » Svet » U Engleskoj maske i kovid-propusnice više nisu obavezne\nM. K. 27.01.2022. 16:39\nZvanični portparol premijera je rekao da će nošenje maski sada biti „stvar lične procene“, preneo je Bi-Bi-Si.\nMeđutim, pojedine prodavnice su saopštile da će i dalje tražiti od ljudi da ih nose. Železnički operateri su rekli da se očekuje da putnici i dalje nose maske, ali su ukazali da će ih na to podsticati, a ne prisiljavati.\nSmernice u vezi sa javnim zdravljem kojima se apeluje na građane da nose maske na mestima gde su gužve i u zatvorenom prostoru kada dolaze u kontakt sa strancima će i dalje biti na snazi, saopštila je Vlada. Organizacije će takođe moći da biraju da li će zahtevati kovid-propusnice od onih koji dolaze u njihove prostorije.\nOstale mere koje su uvedene u okviru borbe protiv širenja omikron soja, uključujući rad od kuće i saveti da se maske nose u učionicama srednjih škola su već ukinute.\nŠtićenici staračkih domova u Engleskoj će od ponedeljka moći da primaju neograničen broj posetilaca, a period samoizolacije među onima koji budu testirani pozitivno će biti skraćen sa 14 na deset dana, s tim što će restrikcije biti dodatno ublažene ako budu bili testirani negativno petog ili šestog dana, preneo je Gardijan.\nMinistarstvo zdravlja je saopštilo da su ove promene usledile nakon prošlonedeljne analize podataka, uključujući broj zaraženih, efikasnost vakcina, pritisak pandemije kovida 19 na Nacionalnu zdravstvenu službu, odsustvo zaposlenih s radnih mesta, ponašanje građana u javnosti i stavove naučne zajednice.\n„Naše vakcine, testiranja i lekovi protiv virusa daju garancije da smo među onima s najboljom odbranom (od pandemiije) u Evropi i to nam omogućava da se uz oprez vratimo na Plan A i ovoj zemlji vratimo neke slobode. Pošto učimo da živimo sa kovidom, potrebno je da nemamo nikakve iluzije da će ovaj virus nestati, tako da ako već niste, molim vas idite da primite prvu, drugu ili buster dozu vakcine“, rekao je Džavid.\nBroj slučajeva zaraženih širom Ujedinjenog Kraljevstva se izgleda ne menja nakon što je znatno opao posle kulminacije krajem prošle godine.\nPrema najnovijim podacima, piše Bi-Bi-Si, broj inficiranih je i dalje veliki, te je u sredu registrovano 102.292 novih slučajeva. Više od 37 miliona ljudi je dobilo treću ili buster dozu vakcine, što je 64 odsto ukupnog broja stanovnika, dok je još 51.097 doza dato u poslednja 24 sata.\nU međuvremenu, rezultati jedne studije sprovedene u Engleskoj su pokazali da je dve trećine ljudi koji su se nedavno zarazili omikron sojem virusa reklo da su već ranije preležali kovid 19. Ipak, kako se navodi, potrebno je uraditi još istraživanja da bi se utvrdilo koliko zaista ima ljudi koji su se ponovo zarazili.\nU Severnoj Irskoj su ranije ove nedelje ukinute kovid-propusnice za ulazak u pabove, restorane i bioskope, ali su još uvek neophodnne za noćne klubove i na velikim događajima.\nU Škotskoj su pojedine kovid-restrikcije na događajima u zatvorenom prostoru ukinute 24. januara, a od sutra će fizičko distanciranje u zatvorenom prostoru gde ljudi ne moraju da nose maske biti smanjeno na metar sa prethodna dva metra. Takođe, od ponedeljka više neće važiti savet za rad od kuće. Vlada želi „postepen povratak ljudi na radna mesta“, te je napomenula da deo zaposlenih treba još neko vreme da radi na daljinu.\nengleskaKovid 19kovid propusnicemaskeSeverna IrskaŠkotskavels


Vesti online / Vesti / Svet / Slovaci naseli na lažni poziv da odbiju da ratuju\nPodvala pokazala da Slovaci neće u tuđe ratove\n"Nemojte propustiti 30. januar 2015. U suprotnom preti da ćete morati u rat da ubijate ljude", piše u lažnom pozivu na Fejsbuku povodom nedavne izjave slovačkog premijera Roberta Fica da Ukrajinu i ne samo nju, sa verovatnoćom od 70 odsto čeka veliki ratni sukob.\nTaj profil na Fejsbuku upozorava Slovake da moraju da pošalju pismenu izjavu opštini da odbijaju vojnu službu zbog prigovora savesti ili verskih razloga, ali da to moraju da učine do kraja januara pošto na to imaju pravo samo u vreme mira.\nPoziv je munjevito počeo da se širi internetom i mnogi Slovaci su, sudeći po komentarima, naseli, uvereni da je pravi, i uspaničili se.\n- Ministarstvo odbrane se oštro ograđuje od tih informacija. Nije u pitanju nikakva novost koja bi imala bilo kakve veze s Ukrajinom ili zbivanjima bilo gde u svetu. Odbijanje vanrednog služenja vojske u mirnodopska vremena moguće je još od 2005. - rekla je za slovački portal Topky.sk portparolka Ministarstva odbrane Martina Balekova.\nMinistarstvo je upozorilo Slovake koji su naseli na lažnu vest o tome da imaju poslednju šansu do kraja januara da odbiju da ratuju da takvo odbijanje zbog prigovora svesti ili iz verskih razloga ionako nije moguće u kriznim situacijama, bilo da je u pitanju rat ili vanredno stanje.\nSVET "Rat u Ukrajini se neće rešiti oružjem"\nSVET Premijer Ukrajine traži više novca za rat\nSVET Ovo su ratovi koji su najkraće trajali


referendum : Južne vesti\n“To što su Nišlije glasale većinom za “ne” u ovom trenutku ne znači ništa”, kaže gradonačelnica Niša Dragana Sotirovski, jer je referendum na nivou Srbije uspeo. Kao pozitivan primer navodi rezultate ponovljenog referenduma na jednom biračkom mestu u Knez Selu, gde je pobedila opcija “da” uz obrazloženje da je takav rezultat kada se lepo objasni građanima.\nNa ponovljenom glasanju u Knez Selu većina izašlih zaokružila "da", i dalje je više birača u Nišu protiv\n09:21, 24. 1. 2022.\nVećina glasača koja je izašla na ponovljeni referendum u Knez Selu odabrala je opciju za promenu Ustava. Mogućnost da ponovo glasa imalo je 644 stanovnika, a kako navode u Gradskoj izbornoj komisiji 219 zaokružilo je potvrdan odgovor, 65 negativan, a 2 listića bila su nevažeća.\nNa ponovljenom glasanju za referendum na biračkom mestu 33 u Knez Selu u Nišu glasalo je 44,41 odsto prijavljenih birača, a rezultate glasanja još nisu saopštili iz Gradske izborne komisije. Kako navode, biračko mesto je otvoreno i zatvoreno na vreme i nije bilo problema.\nZbog toga što je prošle nedelje na biračkom mestu 33 u Nišu pronađen jedan listić više, stanovnici Knez Sela danas ponovo izlaze na referendum kako bi se izjasnili da li su za ili protiv predloženih promena Ustava. Do 10 sati na glasanje je izašlo 4,5 odsto od ukupnog broja upisanih birača.\nNa sajtu Republičke izborne komisije dostupni su rezultati referenduma za skoro sve gradove i opštine u Srbiji pojedinačno. Niša nema, a Liljana Berić iz niške Izborne komisije kaže da je najverovatnije zato što se već u nedelju glasanje u Nišu ponavlja na jednom mestu.\nZa razliku od rezultata na republičkom nivou, prema kojima je oko 60% birača koji su se izjasnili na referendumu glasalo za promene ustava u oblasti sudstva i pravosuđa, u Nišu je više onih koji su izašli zaokružilo “ne” - 53,28%, dok je za promene Ustava glasalo 45,98% Nišlija.\n15:31, 27. 1. 2022.\nDeset puta više radnika na bolovanju nego prošlog meseca, širom juga gužve zbog lečenja i doznaka\n15:20, 27. 1. 2022.\nPolicija u stanu Leskovčanina pronašla pola kilograma marihuane\n15:15, 27. 1. 2022.\nPropao i drugi tender za tehničku dokumentaciju, projekat "Kulište" u Niškoj Banji i dalje kasni\n14:10, 27. 1. 2022.\nZaleđeno Vlasinsko jezero - atrakcija, ali i opasnost za turiste


Biblioteka u Subotici nema ni za knjige | Autonomija\nBiblioteka u Subotici nema ni za knjige\nProblemi u prepoznavanju osnovnih kulturnih vrednosti\nDirektor Gradske biblioteke u Subotici Dragan Rokvić ukazao je da je lokalna samouprava za tu ustanovu izdvojila malo sredstava. On je u intervjuu za Mađar So istakao da će subotička Biblioteka ove godine za kupovinu novih knjiga imati jedva 300 hiljada dinara i poručio da postoji mogućnost otkazivanja pojedinih manifestacija.\nRokvić je objasnio da bi, prema zahtevima postavljenim pred biblioteke u gradovima sa 100 hiljada stanovnika, godišnje trebalo obezbediti 8,5 miliona dinara za kupovinu knjiga. Subotica je do sada, godišnje, odobravala 900 hiljada.\n„I ove godine su nam odobrili toliko, ali zbog činjenice da su prošlogodišnju dotaciju preneli na ovu godinu, realna suma sa kojom raspolažemo ove godine je između 250 hiljada i 300 hiljada dinara. To je istorijski minimum i, kao direktor, mogu samo da se žalim zbog činjenice što deca iz Subotice neće moći dobiti potrebne knjige“, naveo je direktor Gradske biblioteke u Subotici.\nPrema njegovim rečima, od nepunih milion dinara ta ustanova kulture je mogla kupiti između 700 i hiljadu knjiga. „Još je uvek veliki problem što sa Mađarskom i Hrvatskom nemamo bilateralne ugovore. Sramota je što još uvek moramo da švercujemo knjige preko granice i što su zbog toga pojedine nacionalne zajednice u teškom položaju. Zbog toga smo inicirali da se pojačaju ovdašnji izdavači. To bi bilo potrebno da se vratimo barem na nivo gde smo bili pre nekoliko decenija“, objasnio je Rokvić.\nOn je dodao i da su gradonačelniku Subotice upućene žalbe i da mu je ukazano na više tačaka raspodele novca.\n„Grad je za ukupno informatičko uređenje Gradske biblioteke, znači za računare i ostalu tehniku, predvideo 10 hiljada dinara. Za obeležavanje 125. godišnjice postojanja biblioteke od grada nismo dobili ni dinara. Za sve manifestacije smo ukupno dobili 300 hiljada dinara, za organizovanje predavanja i radionica na primer, za celu godinu nam je ukupno odobreno 5 hiljada dinara“, rekao je direktor subotičke Biblioteke.\nKako je rekao, postoji mogućnost i da će ta ustanova otkazati neke manifestacije, koje su poznate širom Evrope. „Realna je bojazan da ćemo manifestacije, kao što su „Dani Kostolanjija“ ili „KIŠobran“ morati ove godine otkazati. Razgovaraću o tome sa gradonačelnikom, jer je sadašnja situacija zaista tragična“, istakao je Rokvić.\nOn je ocenio i da se vide problemi u prepoznavanju osnovnih kulturnih vrednosti.\n„Grad bi morao biti ponosan na sve što muzej, istorijski arhiv i biblioteka predstavljaju, jer su to ogledala grada u kojima se vidi kakav je kulturni život u Subotici. Mislim da bi grad trebalo da usvoji mišljenje da su to bastioni kulture u gradu. Kulturna politika se međutim okrenula prema nekim drugim vrednostima. Nije moj posao da kritikujem rad drugih, ali kao direktor biblioteke ne smem da dopustim da se biblioteka ruinira i da se zaustavi civilizacijski razvoj“, poručio je Rokvić.\nKako je rekao, njegov zadatak je da o tome razgovara sa gradonačelnikom, ministarstvom i strateškim partnerima, jer je biblioteka javna institucija koju priznaju i u inostranstvu i koja služi za primer mnogima.


Borrell zabrinut zbog sve češće nacionalističke i retorike podjela u BiH | BiH News | Al Jazeera\nBorrell je apelirao je na članove Predsjedništva da se uključe u međusobni dijalog i da podstiču okruženje koje pogoduje jedinstvu, konsenzusu i konstruktivnom angažmanu u interesu građana BiH, kroz smanjenje političkih tenzija i promicanje pomirenja (EPA)\nVisoki predstavnik Evropske unije i potpredsjednik Evropske komisije Josep Borrell razgovarao je u utorak s članovima Predsjedništva Bosne i Hercegovine, Miloradom Dodikom, Šefikom Džaferovićem i Željkom Komšićem, te je izrazio zabrinutost zbog sve češće nacionalističke i retorike podjela u zemlji.\nKako je saopćeno iz Delegacije Evropske unije u BiH, on je apelirao je na članove Predsjedništva da se uključe u međusobni dijalog i da podstiču okruženje koje pogoduje jedinstvu, konsenzusu i konstruktivnom angažmanu u interesu građana Bosne i Hercegovine, kroz smanjenje političkih tenzija i promicanje pomirenja, prenosi Fena.\nIzrazio je spremnost Evropske unije da nastavi pomagati i davati svoj doprinos tim naporima u zemlji.\nČlanovi Predsjedništva BiH i visoki predstavnik EU Borrell razgovarali su o aktuelnoj političkoj situaciji u regiji Zapadnog Balkana. Zapadni Balkan će biti jedna od glavnih tema na sastanku Vijeća za vanjske poslove EU, koji će biti održan 10. maja u Briselu, prenosi Anadolija.\nČlanovi Predsjedništva BiH su izrazili opredijeljenost za razvijanje dobrosusjedskih odnosa i regionalne saradnje, te podržali aktivno učestvovanje BiH u regionalnim inicijativama u skladu s načelima koja se primjenjuju u Evropskoj uniji. U tom kontekstu pozdravljeno je usvajanje Ekonomskog i investicionog plana za Zapadni Balkan, navedeno je u saopćenju iz Predsjedništva BiH.\nOvom prilikom članovi Predsjedništva BiH su izrazili zahvalnost visokom predstavniku EU Borrellu na partnerskoj i aktivnoj ulozi u reformskim procesima. Razgovarano je i o narednim koracima koji su neophodni da bi BiH ispunila potrebne reforme za realizaciju 14 preporuka iz Mišljenja Evropske komisije o zahtjevu za članstvo BiH u Evropskoj uniji. Naglasili su da je u ovom procesu obaveza svih nivoa vlasti da se pojačaju napori kako bi se provele reforme koje će poboljšati kvalitet života svih građana u BiH.\nVisoki predstavnik za vanjske poslove i sigurnosnu politiku EU Josep Borrell pozvao je članove Predsjedništva BiH na ubrzaniji rad na ispunjenju uvjeta iz Mišljenja Evropske komisije, kako bi se postigao napredak na evropskom putu. Naglasio je da evropske integracije nemaju alternativu za BiH, kao i za ostale zemlje Zapadnog Balkana, i da će na tom putu EU nastaviti pružati podršku i pomoć.\nU kontekstu nabavke vakcina preko Evropske komisije a pod koordinacijom Austrije, Borrell je potvrdio da će Zapadni Balkan dobiti 651.000 Pfizer doza vakcina protiv korona virusa, a najveći broj će stići u BiH, 214.000 doza.\nPIC oštro osudio opasne priče o ‘mirnom razlazu BIH’ i ratnu retoriku\nPosebno se osuđuju konkretni koraci koje čine predstavnici RS-a i nosioci funkcija na državnom nivou u pravcu pregovora o razdruživanju.\nBorrell: EU nedvosmisleno podržava cjelovitost BiH\nVisoki predstavnik EvroU-a za vanjsku i sigurnosnu politiku Josep Borrell kaže da nije vidio nikakav ‘non-paper’ u kojem se navodno predlaže mijenjanje granica na zapadnom Balkanu.


Ratni veterani na jugu Srbije - CNA\nRatni veterani na jugu Srbije\nby Amer Delić · Published 17. april/travanj 2013 · Updated 13. april/travanj 2018\nRatni veterani iz Bosne i Hercegovine i Hrvatske, uz podršku Centra za nenasilnu akciju (CNA), te u saradnji sa lokalnim partnerima iz opštine Vlasotince – Udruženja ratnih veterana 1999. i Udruženja boraca rata od ’90-te, posjetili su Vlasotince i Leskovac, opštine na jugu Srbije.\nTokom boravka, održan je radni sastanak sa predstavnicima Organizacije boraca veterana rata 1991. – 1999. godine Republike Srbije sa sjedištem u Leskovcu i predstavnicima opštinskih odbora koje okuplja ova organizacija iz Niša, Kruševca, Prokuplja, Valjeva i Pirota.\nVeterani iz regiona su zajednički posjetili Grdeličku klisuru u opštini Leskovac gdje su učestvovali na komemoraciji u pomen žrtvama nastradalim prilikom raketiranja putničkog voza na dan 12.aprila 1999.godine. Tom prilikom su položili vijence na spomen obilježlje i odali počast poginulima.\nOsim ovoga svi su se učesnici i predstavnici lokalnih veteranskih udruženja u opštinskim prostorijama sastali sa predstavnicima lokalne vlasti u Vlasotincu i Leskovcu gdje se mogla čuti podrška ovakvim inicijativa i načinima saradnje.\nU organizaciji Centra za nenasilnu akciju, koji od 2002. godine radi sa ratnim veteranima iz regije, od 2008. godine organizovane su posjete stratištima širom Bosne i Hercegovine.\nPosjeta Vlasotincu i Leskovcu, uz učestvovanje na komemoraciji žrtvama u Grdeličkoj klisuri, je prva posjeta organizovana u Srbiji.\nU posjetama učestvuju bivši borci Armije RBiH, Hrvatskog Vijeća Obrane, Vojske Republike Srpske, Hrvatske vojske i JNA, odnosno Vojske Jugoslavije. Sve posjete se organizuju u direktnoj saradnji ili barem u koordinaciji sa lokalnim boračkim udruženjima. Odluke o mjestima koje će posjetiti, donose sami borci, na posebno organizovanim susretima i radionicama, uz učešće CNA tima, koji im obezbjeđuje i logističku podršku.\nCilj posjeta je izražavanje poštovanja svim žrtvama, davanje doprinosa konstruktivnom suočavanju sa prošlošću i poticaj pomirenju.\nFotografije s događaja možete pogledati ovdje\nTags: memorijalizacijapromocija miraratni veteranisaopštenjesuočavanje sa prošlošćuučesnici rataveterani


Objavljeno 10.01.2016 08:18\nRukomet: BiH savladala Kosovo 41:25\nRukometna reprezentacija Bosne i Hercegovine u Tuzli je pobijedila Kosovo sa 41:25 (18:13) u 4. kolu Prve grupe kvalifikacija za svjetsko prvenstvo 2017. godine u Francuskoj.\nObjavljeno 08.01.2016 08:03\nPlatini se neće kandidovati za predsjednika FIFA-e\nSuspendirani predsjednik UEFA-e Michael Platini se neće kandidirati za predsjednika FIFA-e\nObjavljeno 06.01.2016 10:20\nHrvatski internacionalac Ivan Lendrić potpisao je danas ugovor s Fudbalskim klubom Željezničar.\nObjavljeno 04.01.2016 22:07\nRukometaši BiH izgubili od Crne Gore u prijateljskom meču\nMuška rukometna reprezentacija Crne Gore savladala je večeras selekciju Bosne i Hercegovine rezultatom 30:26, u prijateljskom meču koji je odigran u Baru.\nObjavljeno 04.01.2016 11:32\nWilliams se povukla sa turnira Hopman Cup zbog povrede\nPrvi reket ženskog tenisa Serena Williams se zbog povrede koljena povukla sa turnira Hopman Cup, koji je trebao bit priprema za njen pohod na odbranu prošlogodišnjeg naslova šampionke na Austalian Openu.\nObjavljeno 04.01.2016 07:31\nKošarkaši Igokee pretrpjeli su 12. poraz u ABA ligi.\nObjavljeno 02.01.2016 14:44\nSarajevske gimnastičarke ipak donijele zlato\nObjavljeno 01.01.2016 23:27\nCristiano Ronaldo majci za rođendan kupio automobil\nZvijezda Real Madrida Cristiano Ronaldo je majci za rođendan kupio automobil od 56.000 eura.


Zvanično zatraženo isključenje Orbanovog Fidesa iz Evropske narodne partije - Dijalog.net\nNaslovna Politika Evropska unija Zvanično zatraženo isključenje Orbanovog Fidesa iz Evropske narodne partije\nZvanično zatraženo isključenje Orbanovog Fidesa iz Evropske narodne partije\nBrisel, 5.mart 2019. – Dvanaest partija članica Evropske narodne partije (EPP), glavne političke grupe Evropskog parlamenta, zvanično je zatražilo isključenje mađarske konzervativne partije Fides, čiji je lider premijer Viktor Orban.\nInicijativu su prve pokrenule partije iz Belgije i Luksemburga, koje su Orbana optužile da se otvoreno ponaša suprotno vrednostima narodnih partija.\nEPP, koji je najveća grupa u Evropskom parlamentu i dominantna politička familija u Evropskom savetu, o isklljučenju ili suspenziji Fidesa će odlučivati 20. marta zu Briselu.\nPredsednik EPP Žozef Dol rekao je da je primio dovoljno pisama u kojima se zahteva izbacivanje mađarske vladajuće partije Fides iz tog bloka da bi to pitanje bilo stavljeno na dnevni red.\n"Dvanaest partija članica EPP iz devet zemalja zatražilo je isključenje ili suspenziju Fidesa. To je pitanje koje će biti razmatrano na političkom zasedanju 20. marta. Odluku donose svi članovi EPP i ne mogu da predvidim kakav će biti ishod rasprave“, rekao je Dol.\nDa bi to pitanje dospelo na dnevni red EPP neophodno je da to zatraži najmanje sedam partija članica, iz najmanje pet zemalja, prenela je agencija AP.\n"EPP je velika porodica i možemo imati razmimoilaženja. Ali postoji granica, a Viktor Orban je prešao crvenu liniju", rekao je Dol za izdanje nemačkog lista Velt, dodajući da će mađarska vladajuća partija biti "na dnevnom redu narednih sastanaka".\nOrban se već godinama ističe antimigrantskom retorikom a u poslednjim nedeljama je naljutio mnoge u EPP kampanjom u kojoj je lidere EU optužio za promovisanje masovnih migracija.\nU okviru te kampanje u Mađarskoj su lepljeni plakati na kojima su prikazani šef Evropske komisije Žan-Klod Junker, takođe iz EPP, i mađarsko-američki milijarder jevrejskog porekla Džordž Soroš.\nKampanju protiv Žan-Kloda Junkera, Orban je pokrenuo optužujući ga da je previše mekan po pitanju imigracije i da je otvorio granice EU za nekontrolisane migracije.\nIsključenje Fidesa iz EPP prve su 8. februara zvanično zatražile dve demohrišćanske partije iz Belgije i luksemburška Hrišćansko-socijalna narodna partija, čiji je član Junker.\nU pismu predsedništvu EPP te tri partije su navele da se Orban "ponaša otvoreno suprotno" vrednostima EPP.\nLider belgijske frankofone partije CdH Maksim Prevo je rekao da "Orbanovi izgredi više nisu prihvatljivi i da se ne mogu dalje podržavati".\nPartije koje su se pridružile zahtevu za isključenje Fidesa su iz Finske, Grčke, Litvanije, Norveške, Holandije, Portugala i Švedske.\nOrban je odgovorio da članovi EPP koji pozivaju na isključenje njegove stranke iz tog bloka rade u korist levičarskih protivnika. On je rekao da su oni koji žele isključenje njegovog Fidesa "što bi Lenjin rekao, 'korisni idioti'".\n"Iako veruju da vode duhovnu borbu zapravo samo služe interesima drugih, naših protivnika", naveo je Orban za nemački list Velt.\nKomentarišući optužbe da kampanja njegove vlade protiv Žan-Kloda Junkera i Džordža Soroša ima antisemitske tonove, Orban je rekao da Mađari kampanjske poruke ne smatraju antisemitskim i da on sam "ne može ništa da učini oko činjenice da je Džordž Soroš Mađar jevrejskog porekla".\nMađarski državni sekretar Zoltan Kovač nedavno je rekao da Fides ne želi da napusti EPP, već da je cilj partije da taj blok promeni iznutra.\nSvojim zahtevom za isključenje Fidesa, dvanaest stranaka se usprotivilo poziciji rukovodstva EPP, čiji je argument dugo glasio da je bolje imati Orbana u članstvu, nego kao otvorenog protivnika. Te stranke strahuju da bi konstantno preispitivanje Orbanove privrženosti vrednostima narodnjaka moglo negativno da se odrazi na kampanju za evropske izbore i da EPP košta poslaničkih mandata.\nOstaje, ipak, neizvesno da li će Fides biti isključen, a posmatrači veruju da će to u velikoj meri zavisiti od stava nemačke Hrišćansko-demokratske unije (CDU) i njene bavarske sestre partije, Hrišćansko-socijalne unije (CSU), čiju će odluku verovatno slediti još nekoliko članica EPP, prenosi Euractiv.\nTagsEvropska narodna partijaEvropski parlamentViktor Orban\nPredhodno BIRN: 140 miliona za izgradnju stene za penjanje u beogradskom parku prirode\nSledeće Makron predstavio novu viziju EU za borbu protiv populizma\nTop Tags OCD Srbija i Evropska unija Društvo Evropska komisija vladavina prava Vlada Republike Srbije mladi evropske integracije konkurs Pravosuđe lokalna samouprava mediji Civilno društvo Politika Evropska unija


Ustavna ovlašćenja predsednika SAD - Američki izbori 2020\nČlan II Ustava Sjedinjenih Američkih Država\nUstavna ovlašćenja – Izvršna vlast pripada predsedniku Sjedinjenih Američkih Država. On obavlja svoje dužnosti tokom mandata od četiri godine, i, zajedno sa potpredsednikom čiji mandat podjednako traje, bira se na sledeći način:\nSvaka država određuje, u skladu sa odlukama sopstvenog zakonodavnog tela, broj elektora jednak broju senatora i članova Predstavničkog doma na koje država ima pravo u Kongresu: ali nijedan senator, član Predstavničkog doma ili osoba koja obavlja plaćenu državnu funkciju ili funkciju datu od strane države u Sjedinjenim Američkim Državama, ne može biti imenovana kao elektor.\nElektori se sastaju u svojim državama, i tajnim glasanjem biraju dve osobe od kojih bar jedna mora biti stanovnik druge države. Oni sastavljaju spisak svih lica za koje se glasalo i broja glasova za svakog od njih; taj spisak potpisuju i overavaju, i zapečaćenog ga šalju u sedište vlade Sjedinjenih Američkih Država, naslovljeno na predsednika Senata.\nPredsednik Senata, u prisustvu Senata i Predstavničkog doma, otvara sve zapečaćene spiskove radi prebrojavanja glasova. Osoba sa najvećim brojem glasova postaje predsednik, ako taj broj glasova predstavlja većinu od broja imenovanih elektora; ako postoji više lica koja imaju takvu većinu, i imaju jednak broj glasova, u tom slučaju Predstavnički dom neposrednim, tajnim glasanjem bira jednog od njih za predsednika; ako nijedno lice nema većinu, u tom slučaju, od pet najbolje plasiranih na spisku pomenuti Dom će na isti način izabrati predsednika.\nUstavna ovlašćenja predsednika SAD\nU izboru predsednika, glasovi se uzimaju od država, a predstavništvo svake države ima jedan glas; kvorum za ovu svrhu se sastoji od članova iz dve trećine država, i većina od svih država je neophodna prilikom izbora. Prilikom svakog izbora, lice koje posle predsednika ima najveći broj elektorskih glasova, postaje potpredsednik. Senat tajnim glasanjem bira potpredsednika, ako postoji dva ili više lica sa jednakim brojem glasova.¹\nKongres može odrediti vreme izbora elektora, i dan kada će oni dati svoje glasove; taj dan je isti na čitavoj teritoriji Sjedinjenih Država.\nLice koje nije rođeno u SAD, ili nije državljanin, u vreme donošenja ovog Ustava, ne može biti kvalifikovano za funkciju predsednika; takodje, osoba ne može biti kvalifikovana za tu funkciju ukoliko ima manje od trideset i pet godina, i ukoliko nije minimum četrnaest godina stanovnik Sjedinjenih Država.\nU slučaju smenjivanja predsednika sa položaja ili u slučaju njegove smrti, ostavke ili nesposobnosti da izvršava vlast i dužnosti pomenute funkcije,² ta funkcija se prenosi na potpredsednika, a Kongres po zakonu može da odredi u slučaju smenjivanja, smrti, ostavke ili nesposobnosti i predsednika i potpredsednika, koje lice će obavljati funkciju predsednika do prestanka nesposobnosti ili izbora novog predsednika.\nPredsednik u određeno vreme, prima za svoje usluge nadoknadu, koja ne sme biti ni uvećana ni umanjena u periodu na koji je izabran, i u tom periodu ne sme imati nijedan drugi prihod od strane Sjedinjenih Država, ili bilo koje strane.\nPre nego što stupi na funkciju, on mora da položi sledeću zakletvu: ,,Svečano se zaklinjem (ili izjavljujem) da ću verno obavljati funkciju predsednika SAD, da ću što je moguće bolje čuvati, štititi i braniti Ustav Sjedinjenih Američkih Država.’’\n¹ Ova klauzula je zamenjena XII amandmanom.\n² Ova klauzula je pogođena XXV amandmanom.\nPredsednik je vrhovni komandant vojske i ratne mornarice Sjedinjenih Država, kao i zemaljske odbrane u nekoliko država, kada budu pozvane u aktivnu službu SAD; on može zahtevati mišljenje starešina svakog upravnog resora o svakom predmetu koji se odnosi na poslove koji spadaju pod njegovu nadležnost; on ima pravo na odlaganje izvršenja kazni i pomilovanje za krivična dela protiv Sjedinjenih Država, osim u slučaju impičmenta.\nOn ima pravo da, uz savetovanje i pristanak Senata, sklapa međunarodne ugovore, pod uslovom da se dve trećine prisutnih senatora saglasilo; on predlaže i, uz savetovanje i pristanak Senata, imenuje ambasadore, druge diplomatske predstavnike i konzule, sudije Vrhovnog suda i sve druge službenike Sjedinjenih Država za čije imenovanje nije drugačije predviđeno u ovom Ustavu i za koje je to određeno zakonom; međutim, kada nađe za shodno, Kongres može po zakonu da prenese pravo imenovanja nižih službenika na samog predsednika, na redovne sudove ili starešine pojedinih grana državne uprave.\nPredsednik ima pravo da popunjava ona mesta koja se uprazne u vreme kada Senat ne zaseda, poveravajući im dužnosti koje ističu na kraju sledećeg zasedanja.\nPredsednik povremeno obaveštava Kongres o stanju u Uniji, i predlaže njima na razmatranje neophodne mere koje on smatra svrsishodnim; on može, u izvanrednim okolnostima, da saziva oba doma ili bilo koji od njih, a u slučaju njihovog neslaganja u pogledu vremena održavanja zasedanja, on može zasedanje da odloži za vreme koje nađe za umesno; on prima ambasadore i druge diplomatske predstavnike, vodi računa o savesnom izvršavanju zakona i postavlja na dužnost sve službenike Sjedinjenih Država.\nPredsednik, potpredsednik i drugi državni službenici Sjedinjenih Država biće uklonjeni sa položaja u slučaju impičmenta i osude za izdaju, podmićivanja ili drugih težih zločina i krivičnih dela.


OBNOVLJIVI RESURSI - EkoSpark\n» Obnovljivi resursi\nČinjenica je da se konverzija energije vetra i Sunca u primenljive oblike energije čini ekološki najprihvatljivijim rešenjem, ali i ovde postoji negativan uticaj na okolinu. Sa izuzetkom velikih hidroelektrana, ovi štetni uticaji su mali i lokalnog značaja.\nHidroelektrane stvaraju značajne količine energije ali to dolazi sa relativno visokom cenom: premeštanje celokupnog stanovništva sa područja koja će biti potopljena vodom iz hidroakumulacionog basena, potapanje plodnog zemljišta i šuma, negativni efekti na riblju populaciju i životinjski svet, promena pejzaža i preusmerenje rečnih tokova što ne retko za posledicu ima i gubitak egzistencijalnih izvora zarade ribara i poljoprivrednika, itd.\nEkološke posledice hidroenergetskih projekata su kompleksne kao i nepredvidive i uvek se javljaju kao osnova preispitivanja svrsishodnosti tih projekata.\nEksploatacija obnovljivih resursa energije u budućnosti iziskivaće odricanje od velikih površina korisnog zemljišta i neminovno će imati negativne posledice, kao što je loš vizuelni utisak koji ostavljaju polja solarnih panela, fijuk vetrenjača i izvesne količine štetnih emisija kod primene biomase i geotermalne energije.\nMeđutim, ne treba smetnuti sa uma da je uticaj na formiranje tzv. efekta staklene bašte i kiselih kiša kod primene obnovljivih energetskih resursa zanemarljiv.\nObalska područja jugoistoka Evrope, obale Baltika, kao i ravnice centralnog dela Evrope pokazala su se kao skoro idealna područja za postavljanje vetrenjača za proizvodnju električne energije. Inicijativa postavljanja vetrenjača uzela je zamah sa početkom novog milenijuma i to u toj meri da atribut „alternativni“ više ne može da se pripisuje ovom izvoru energije; ukupni kapaciteti ovog sistema za proizvodnju energije prevazišli su „magični“ limit od 10 000 megavata (MW) a u vetrovitim delovima Nemačke, Danske i Španije udeo snage vetra u proizvodnji električne energije čini oko 30% ukupne proizvodnje.\nGodišnja stopa ekspanzije tržišta vetrenjača za proizvodnju električne energije u Evropi iznosi oko 15%, što je 90-ih stvorilo preko 30 000 radnih mesta. Projekti EU za konverziju snage vetra u električnu energiju predviđaju kapacitete od 60 000 MW do 2010.godine a celih 150 000 MW proizvodnih kapaciteta ovog elektro-sistema do 2020. godine.\nBudući koncept sistema za dobijanja energije - Sistem vetrenjača pod morem !\nVetrenjače ne emituju ugljen-dioksid koji dovodi do efekta staklene bašte, ne doprinose formiranju kiselih kiša a jedini negativni efekti su izražen šum, relativno loš vizuelni doživljaj i određen nivo opasnosti po ptice.\nZanimljiva je inicijativa pojedinih vlada, naučnih instituta, proizvođača i organizacija kao što je Green Peace da se vetrovito i plitko Severno More iskoristi za postavljanje velikog sistema vetrenjača. Ovo područje je karakteristično po eksploataciji nafte, time bi ovakav prodor eksploatacije energije vetra u Severnom Moru imao višestruki uspeh.\nBitno je naglasiti da se spoljni troškovi proizvodnje energije upotrebom neobnovljivih resursa uglavnom ne obuhvataju cenom električne energije, tako da, mnoge zemlje članice Evropske Unije podržavaju eksploataciju energije vetra inovacijama na planu naplate upotrebljene električne energije. U ovom smislu najadekvatnijim se čini model osmišljen i primenjen u Nemačkoj: fiksne, povlašćene cene električne energije dobijene ovakvim vidom proizvodnje učinile su ovaj energetski sektor atraktivnim za veliki broj privatnih investitora, čemu na ruku ide i povećanje efikasnosti turbina instaliranih u sisteme vetrenjača kao i povećanje obima njihove proizvodnje.\nU prošloj deceniji, emisije ugljendioksida koje stvaraju efekat staklene bašte, kisele kiše i prisustvo raznih polutanata u vodi, vazduhu i zemljištu su smanjene, najviše zahvaljujući redukciji primene fosilnih goriva u energetici i pada ekonomija zemalja Istočne Evrope, kao i merama povećanja efikasnosti primene energetskih resursa i preusmerenja na obnovljive resurse. Naravno, itekako ima prostora za dalji rad na energetskoj efikasnosti, naročito kod transporta i u domaćinstvima.\nPribližavanje ekonomija zemalja Istočne Evrope zapadnoevropskim ekonomskim sistemima ima za posledicu promenu u primeni fosilnih goriva i smanjenje sopstvenog udela u formiranju efekta staklene bašte.\nNaravno, ne treba zaboraviti da se energetskim resursima treba raspolagati u duhu krajnje racionalne potrošnje, u čemu domaćinstva mogu puno doprineti.\nKada kupujete belu tehniku i druge uređaje za vaš dom, vodite računa o tome koliki su potrošači električne energije, osvetljenje u vašem domu treba da bude direktno, ako je moguće uvedite podno grejanje jer je u smislu utroška energije veoma povoljno rešenje ali ne zaboravite takođe da obratite pažnju i na adekvatnu termoizolaciju.


ITALIJA DOBILA VLADU: Matarela poverio premijerski mandat Ðuzepeu Konteu! - Informer\ntalijanski predsednik Serđo Matarela poverio je premijerski mandat Đuzepeu Konteu (54), koga su predložili Pokret Pet zvezdica i desničarska Liga. Novoimenovani premijer je potvrdio ulogu Italije u EU i na međunarodnoj sceni, ali i poručio da će, pre svega, biti "advokat odbrane italijanskog naroda"\nĐuzepe Konte je večeras izjavio da će njegova vlada braniti interese svih Italijana, ali je priznao da će, takođe, morati da ispunjava svoje evropske i međunarodne obaveze, prenosi Rojters.\n- Pripremam se sada za odbranu interesa svih Italijana gde god da su, u Evropi i na međunarodnom nivou. Biću advokat odbrane italijanskog naroda- rekao je Konte novinarima nakon što mu je predsednik Matarela poverio mandat.\nNovoimenovani premijer, malo poznat profesor prava iz Firence, predvodiće koaliciju sačinjenu od antiimigrantke Lige i evroskeptičnog Pokreta Pet zvezdica, koji su najavili da će osporiti propise EU na polju monetarne unije, fiskalne strogoće i imigracije, napominje britanska agencija.\nAP navodi da je "Matarela Konteu, novajliji u politici, dao mandat da oformi prvu populističku vladu u zapadnoj Evropi".\nItalijanski predsednik je prethodno pozvao Kontea na sastanak u predsedničkoj palati.\nČim vlada položi zakletvu, njen program će biti stavljen na glasanje o poverenju u oba doma italijanskog parlamenta, gde Pokret Pet zvezdica i Liga, zajedno, imaju neznatnu većinu.\nNovoimenovani premijer bez političkog iskustva\nKontea podržava Pokret Pet zvezdica, a on do sada nije bio na državnoj funciji i nema nikakvog političkog iskustva niti iskustva u rukovođenju.\nPosle višenedeljnih bezuspešnih pregovora između stranaka, Pokret Pet zvezdica i Liga napokon su se, prošlog petka, dogovorili da oforme vladu, obećavši da će povećati poreze i podstaći potrošnju.\n(FOTO) KOMPLIKOVANIJI I NEIZVESNIJI NEGO IKAD: U Italiji se danas održavaju parlamentarni izbori!\nItalija Vlada Đuzepe Konte Serđo Matarela\nNIKOLIĆ IZJAVIO SAUČEŠĆE ITALIJANSKOM PREDSEDNIKU: Sa istinskim žaljenjem delimo bol i tugu!


INFOGRAFIKA: Šta sve može novi ruski udarni dron „Orion-E“ - 21.07.2021, Sputnik Srbija\nNa avio smotri „MAKS 2021“ prvi put je predstavljen novi ruski udarni dron „Orion-E“. Prethodno je ova bespilotna letelica pravljena isključivo kao izviđački... 21.07.2021, Sputnik Srbija\n„Orion-E“ je ojačana univerzalnim kompleksom vazduhoplovnog naoružanja, koji sa velikom efikasnošću može da uništi i stacionarne i pokretne ciljeve, oklopna vozila, transportna sredstva protivnika i vojsku.Inače, „Orion-E“ je u klasi srednje visinskih udarnih letelica velikog dometa.\nbespilotna letelica, maks, infografika, rusija, vojska i naoružanje\n21:35 21.07.2021 (Osveženo: 01:43 26.08.2021)\nNa avio smotri „MAKS 2021“ prvi put je predstavljen novi ruski udarni dron „Orion-E“. Prethodno je ova bespilotna letelica pravljena isključivo kao izviđački aparat.\n„Orion-E“ je ojačana univerzalnim kompleksom vazduhoplovnog naoružanja, koji sa velikom efikasnošću može da uništi i stacionarne i pokretne ciljeve, oklopna vozila, transportna sredstva protivnika i vojsku.\nInače, „Orion-E“ je u klasi srednje visinskih udarnih letelica velikog dometa.


Vaterpolisti Srbije ubedljivi protiv Crne Gore! U četvrtfinalu protiv Italije - Sportske novosti\nNaslovna Olimpijske igre u Tokiju Vaterpolisti Srbije ubedljivi protiv Crne Gore! U četvrtfinalu protiv Italije\nVaterpolisti Srbije su grupnu fazu okončali ubedljivom pobedom nad Crnom Gorom. Posle prve četvrtine Srbija je vodila rezultatom 6:1, da bi krajnji rezultat bio 14:6. Srbija je tako pobedom u poslednjem kolu, grupnu fazu okončala na 3. mestu sa skorom 3-2.\nCrna Gora je delovala nezainteresovano, a moguće da je pravi razlog kalkulacija. Ako je tako, Crna Gora je uspela da se ukrsti u četvrtfinalu sa Grčkom, kao slabijim rivalom na papiru. Mada bi to mogao biti, mač sa dve oštrice, pošto Grci igraju sjajna na OI – grupnu fazu su završili kao prvi ispred Italije, Mađarske i SAD. Srbija nije htela da kalkuliše, već da vrati samopouzdanje, pred mečeve odluke. Tako će se u četvrtfinalu u sredu, 4. avgusta, sastati sa svetskim prvakom – Italijom.\nPrethodni tekstPojačao je redove “Petica”\nSledeći tekstTiket dana – 2. avgust 2021.


Nagrađeni učesnici kolonije „Poezija Mileninih boja“ - Hit Radio Pozarevac\nNagrađeni učesnici kolonije „Poezija Mileninih boja“\nDanas je u izložbenom prostoru Galerije Milene Pavlović Barili organizovana dodela nagrada učesnicima kolonije pod nazivom „Poezija Mileninih boja“, koja je organizovana 2. septembra, u okviru pratećih manifestacija 54. LJKI.\nUšesnici likovne kolonije bili su likovni stvaraoci ULIS-a Milene Pavlović Barili Požarevac, deca vrtićkog uzrasta PU Ljubica Vrebalov, Požarevac u pratnji vaspitačice Marije Čerkez i učenici osnovnih i srednjih škola sa teritorije grada.\nPrilikom današnjeg obraćanja Ljiljana Dabić v.d upravitelja Fondacije Milenin dom, likovna kolonija pokazala je da naš grad ima talentovane dece i da radovi koji su nastali, bili su motivisani radom i životom naše velike umetnice Milene Pavlović Barili.\nŽiri u sastavu istoričara umetnosti i profesora likovne kulture Violete Tomić, Jovanke Likar, Tatjane Dokmanović i Marine Radosavljević doneo je odluku da nagradi tri rada iz PU „Ljubica Vrebalov“ i to Saru Nikolov za osvojeno prvo mesto, Nikoliju Stanojević za drugo i Ninu Petrović za osvojeno treće mesto.\nUčenike OŠ „Dositej Obradović“ Požarevac, Vuka Milovanovića za svojeno prvo mesto, Milicu Rajković za svojeno drugo mesto i Sofiju Stojadinović za osvojeno treće mesto.\nŽiri je nagradio i učenike srednjih škola i to Ivanu Canić iz Medicinske škole za osvojeno prvo mesto, Jelenu Milisavljević iz Medicinske škole i Nevenu Živanović iz Politehničke škole za osvojeno drugo mesto kao i Teodoru Denčić iz Medicinske škole i Ivana Stokića iz Politehničke škole Kostolac za osvojeno treće mesto.\nULIS Milene Pavlović Barili u okviru kolonije realizovao je i deo humanitarnog projekta „Požarevac u srcu“. Izložba tih radova biće organizovana 19. septembra, u požarevačkom Centru za kulturu a potom i aukcija 28. septembra.


Migranti skriveni u dva kamiona među sudoperama i papirnim kesama - Pluton Logistics\n25/05/2017 marko\tilegalni emigranti, migranska kriza, migranti, Uprava carina\nCarinici su 23. maja 2017. godine na graničnom prelazu Šid, na izlazu iz zemlje, u dva kamiona natovarenim sudoperama i papirnim kesama otkrili devet mladih migranata. U tovaru kamiona beogradskih registarskih oznaka, koji je prevozio sudopere ka Francuskoj, otkriveno je dva tinejdžera i dva dečaka iz Avganistana.\nVozač je carinicima prijavio da je carinska plomba otkinuta sa kamiona, a kada su službenici otvorili tovarni deo, u kutijama iz kojih su bile izvađene sudopere namenjene izvozu, zatekli su sklupčane mlade migrante od kojih najstariji ima 17, a najmlađi 12 godina.\n– Naše iskustvo pokazuje da su ovi, uglavnom mladi ljudi, spremni na sve i ne biraju sredstva da se domognu svog cilja. Pokušavaju da se sakriju svuda gde je to moguće i nemoguće zamisliti. U ovom konkretnom slučaju su isekli kutije, izvadili njihov sadržaj i sakrili se unutra, tako da se pri otvaranju kamionske prikolice ne vidi ništa. Morate da pomerite i pregledate bukvalno svaku kutiju da biste ih pronašli – kaže Goran Đorović, šef graničnog prelaza Šid.\nNešto ranije tog dana, na istom prelazu, u kamionu lozničkih registarskih oznaka, koji je ka Holandiji prevozio papirne kese, otkriveno još pet mladića: četvorica iz Avganistana i jedan iz Irana.\nI taj kamion je pregledan na sugestiju vozača, koji je primetio blatnjave tragove na prikolici, a migranti su bili skriveni u tovaru.\nUprava carina podseća, tokom prošle godine carinska služba je u tovarima kamiona otkrila 340 migranata, dok je samo u prva četiri meseca ove godine u pokušaju da ilegalno pređu granicu sprečila njih 508. „Slepe putnike“ carinici su pronalazili među frižiderima, akumulatorima, auto delovima, košnicama, u tovarima tekstila, fasadnom materijalu, a neretko i okačene ispod kamionskih prikolica.\n← Zoran Netković, generalni direktor kompanije „Agent Plus“ – Prva decenija poslovanja\n(FOTO) Počela Međunarodna logistička konferencija LOGIC →\n„Zeleni koridor“ do Rusije – Na pomolu lakši i brži uvoz robe iz Srbije\n27/04/2016 23/04/2017 marko\nMigranti sakriveni među bojlerima, limom i vlažnim maramicama\n12/02/2017 21/04/2017 marko\nPršuta i vinjak skriveni u kabinama kamiona\n19/11/2017 19/11/2017 marko


Tanjug 8. novembra 2018. 19:51\nBEOGRAD – Ambasador Francuske u Beogradu Frederik Mondoloni izjavio je sinoć da je njegova zemlja veoma zahvalna predsedniku Srbije Aleksandru Vučiću što je prihvatio poziv da u nedelju dođe u Pariz na obeležavanje 100-godišnjice završetka Prvog svetskog rata.\n„Zahvaljujući toj odluci, Srbija će biti predstavljena na najvišem nivou tokom ceremonije 11. novembra. Imaće mesto koje joj i priopada u odnosu na ulogu u Prvom svetskom ratu“, rekao je Mondoloni novinarima u Francuskom institutu, gde je prisustvovao promociji knjige „Spajajući Istok i Zapad – Spomenica profesora Predraga Simića“.\nUpitan o stavu Francuske prema dijalogu Beograda i Prištine, Mondoloni je istakao da je reč o „veoma bolnom, ali glavnom pitanju“.\n„Vrlo je osetljivo (pitanje). Francuska smatra da nema alternative dijalogu između Beograda i Prištine“, rekao je Mondoloni.\n„Mi želimo da se dođe, ako je moguće, do jednog definitivnog, krajnjeg rešsenja u odnosu na to pitanje“, rekao je Mondoloni.\n„A biće jača ako se reformiše iznutra i naročito ako želi da prihvati u svoje okrilje i zemlje Zapadnog Balkana, posebno Srbiju“, rekao je Mondoloni.\n„Dokaz je poseta predsednika Vučića Francuskoj“, rekao je Mondoloni dodajući da Francuska želi da razvija odnose i u drugim oblastima – političkim, kulturnim, ekonomskim…


Stručnjaci otkrivaju da li treba da PANIČITE ili da UŽIVATE! - OnlineVesti\nStručnjaci otkrivaju da li treba da PANIČITE ili da UŽIVATE!\nTo što još uvek nisi pronašao pravu osobu, ne znači da hoćeš!, Foto: Profimedia\nAko si singl, a pritom imaš preko 25, dobro znaš kako je kada te svi, počev od ukućana i članova šire porodice do prijatelja i komšija zapitkuju kako to da kod tebe nema baš nikog posebnog.\nU nastavku pročitaj nekoliko saveta koji će ti pomoći da prihvatiš svoju „single situaciju“ i uživaš u svojoj slobodi.\nSvi imamo svoj tajming\nIskoristi vreme da radiš na sebi\nCitat kaže: „To što još uvek nisi pronašao pravu osobu, ne znači da hoćeš!“ Sarkastično, izvrnuto, surovo, ali pre svega duhovito.


KulturniK: Plesno pozorište na 53. Bitefu\nYUROPA foto Marianne Menke\nPedeset treće izdanje Bitef festivala održaće se od 17. do 26. septembra u Beogradu. U glavnom programu, publika će imati priliku da pogleda čak dvanaest predstava iz devet zemalja Evrope, Afrike i Južne Amerike. Umetnički fokus festivala je na imerzivnim predstavama, odnosno, na onim pozorišnim formama u kojima se briše jasna granica između izvođača i publike. Ovaj fenomen u savremenom pozorištu će se tretirati kroz dramske, ali i predstave fizičkog tetra, pa će i ovoga puta u programu festivala biti zastupljeno i plesno pozorište. Očekuje se da posebnu pažnju publike izazovu predstave koreografa iz Brazila i Nigerije.\nKompanija Anti Status Kvo iz Brazilije će se 23. i 24. septembra predstaviti koreografijom Lusijane Lare O mesu i betonu. Radi se o imerzivnoj plesnoj instalaciji. Po rečima umetničkog direktora Bitefa Ivana Medenice, to predstavu O mesu i betonu, međutim, ne otuđuje od gledalaca - a koji su njen važan, gradivni deo - jer ona ostvaruje snažno čulno, energetsko dejstvo. Neke slike ovog scenskog pazla imaju i ubojito metaforičko značenje, koje sublimira, na najopštijem nivou, raspad savremenog sveta.\nTakođe, gola tela izvođača u savremenom brazilskom kontekstu koji je politički retrogradan predstavljaju snažan poziv na borbu protiv autoritarnog društvenog uređenja.\nU okviru priprema za izvođenje koreografije O mesu i betonu, Bitef će organizovati i akciju sakupljanja smeća sa beogradskih ulica koje će kasnije biti korišćeno u samoj predstavi.\nОбјавио Kulturnik у 18:52:00


Za pet mjeseci izvršeno 1.717 brzih kontrola i otkrivena 362 radnika na crno - Radio Srebrenik\nHomeBIZNISZa pet mjeseci izvršeno 1.717 brzih kontrola i otkrivena 362 radnika na...\nZa pet mjeseci izvršeno 1.717 brzih kontrola i otkrivena 362 radnika na crno\nProvodeći aktivnost inspekcijskog nadzora inspektori Porezne uprave Federacije BiH su na području Federacije BiH u periodu januar-maj 2022. godine izvršili ukupno 1.717 brzih kontrola tzv. akcija, u cilju suzbijanja sive ekonomije i sprečavanja rada na crno. Kontrolama su bili obuhvaćeni porezni obveznici koji obavljaju različite uslužne djelatnosti.\nZbog utvrđenih nepravilnosti: zapošljavanje neprijavljenih radnika, neevidentiranje prometa putem fiskalnog uređaja, nepostojanje fiskaliziranog fiskalnog uređaja i rada bez odobrenja nadležnog organa zapečaćena su 204 poslovna objekata koji nisu otvoreni dok poslodavci zatečene radnike koji su radili na crno nisu prijavili u Jedinstveni sistem koji se nalazi u Poreznoj upravi i dok nisu otklonili ostale utvrđene nepravilnosti. U 745 kontrola izdati su prekršajni nalozi s ukupno izrečenim novčanim kaznama u iznosu 1.968.322 KM.\nPrevious articleOve sedmice bit će otklonjen kvar na aparatu za radioterapiju\nNext articleVisoki predstavnik nametnuo odluku o finansiranju izbora


Loše upravljanje onemogućava razvoj zelene ekonomije\nDanas je na Fakultetu političkih nauka otvoren drugi seminar „Dani javnih politika“ koji se bavi načinom kreiranja javnih politika u Srbiji i mogućnostima za njihovo unapređenje. Učesnik panela „Zelena ekonomija kao razvojna šansa“ bio je g-din Goran Mitić, direktor Centra za zelenu ekomoniju i savetnik predsednika političke stranke Zelenih Srbije.\nKao glavni nedostatak javne politike u Srbiji Goran Mitić je izdvojio činjenicu da se pravilnici i druga prateća dokumenta ne pojavljuju istovremeno kada i Nacrti zakona, a često se dešava da kasne i nakon donošenja samog Zakona. Predlog Zelenih je da se uz pripremu nacrta Zakona, mora uraditi i predlog Pravilnika ili drugog pratećeg akta kako bi se javna rasprava vodila o celom paketu koji uređuje neku oblast. „Takođe je neophodno donositi plan zakonodavne aktivnosti Skupštine kako bi se znalo kada će i koji zakon biti predmet debate. Zeleni Srbije predlažu da se kroz povratak institucije „zbor birača“ obezbedi upoznavanje građana sa ključnim zakonima i omogući kvalitetna javna rasprava.”, rekao je predsednik Centra za zelenu ekonomiju.\nU svom izlaganju je istakao da doktrina zelene ekonomije polazi od međuzavisnosti ekonomskih, ekoloških i energetskih sloboda. Građani ne smeju biti zavisni od daljinskih energetskih sistema, koji su neefikasni. Poredak pojedinca i njegove zajednice u kojoj živi se mora ostvariti kroz smanjenje gubitaka energije i obezbeđenja energetske samodoovljnosti. Kao jedan od primera naveo je masovnu primenu toplotnih pumpi, kojim se može obezbediti istovremeno i grejanje i hlađenje po prihvatljivoj ceni. Grad Beograd je primer velikog energetskog „gubilišta“. Ne koristi toplotne pumpe, kao ni solarnu energiju, energiju vetra i energiju iz otpada. Energetske investicije se uglavnom finansiraju iz ušteda i iz smanjenja gubitaka energije.\nDirekor Centra za zelenu ekonomiju naglasio je da se javnom politikom u oblasti životne sredine neadekvatno upravlja. Zelena ekonomija se ne može ostvariti bez institucija kao što su: Ministarstvo životne sredine, Fond za životnu sredinu, Zeleni, razvojni-kapitalni fond i Nacionalni fond za osiguranje od visokog ekološkog rizika i prirodnih katastrofa. Navedene institucije su neophodne za ulaganje i podsticanje razvoja zelene ekonomije (domaće ekološke tehnologije i industrije) i zelenih radnih mesta.


BARinfo - Start Prve lige 21. februara, Druga liga kreće 5. marta\nPonedjeljak 25. Maj. 2020\nStart Prve lige 21. februara, Druga liga kreće 5. marta\nby ; MINA & FSCG | 24:12:2016 | 00:36:06\nTelekom Prva crnogorska fudbalska liga biće nastavljena utakmicama 18. kola 21. februara, dok je posljednje kolo na programu 27. maja, predviđeno je kalendarom takmičenja koji je u petak usvojio Izvršni odbor (IO) Fudbalskog saveza Crne Gore (FSCG).\nNastavak takmičenja u Drugoj ligi zakazan je za 5. mart, dok će posljednje kolo biti odigrano 27. maja.\nKalendarom je predviđeno da polufinalni dueli Kupa budu odigrani 12. i 26. aprila, dok će se o trofeju odlučivati 31. maja.\nOdbor je usvojio izvještaje nadležnih komisija o jesenjoj polusezoni 2016/17 u takmičenjima koja su pod njegovom ingerencijom.\nPrihvaćen je predlog Udruženja fudbalskih trenera Crne Gore i Centra za edukaciju trenera FSCG o promjeni propisa koji regulišu trenerska pitanja sa ciljem sprečavanja zloupotrebe trenerskih licenci.\nU nastavku takmičarske sezone samo će šef stručnog štaba moći da vodi utakmicu u tehničkom prostoru, dok će ostali članovi stručnog štaba moći da daju instrukcije najviše dva puta u toku meča, bez zadržavaja u tehničkom prostoru.\nKlubovi TPCFL će u nastavku sezone morati da imaju licenciranog trenera golmana, a uslov za izdavanje licence će biti nacionalna trenerska licenca za trenera golmana i važeća UEFA trenerska diploma.\nOdlučeno je da će zimski registracioni period za igrače svih stepena takmičenja, osim za igrače futsala i ženskog fudbala, trajati od 21. januara do 17. februara 2017. godine.\nIO je, na predlog Sindikata profesionalnih fudbalera Crne Gore, odlučio da od naredne takmičarske sezone klubovi TPSFL moraju imati zaključen ugovor o profesionalnom igranju sa najmanje pet igrača.\nUsvojene su izmjene i dopune Propozicija Omladinske i Kadetske lige Crne Gore, koje se odnose na utvrđivanja plasmana, kao i izmjene i dopune Pravilnika o statusu trenera, koje se odnose na način angažovanja trenera-amatera klubova ženskog fudbala, futsala i takmičenja po regijama.\nIzvršni odbor je prihvatio izvještaje o radu selektora svih reprezentativnih selekcija Crne Gore i ponudio produžetak saradnje selektorima kojima ugovori istuču krajem mjeseca.\nUgovor sa selektorom mlade reprezentacije Mojašem Radonjićem biće produžen na dvije godine, odnosno do kraja narednog kvalifikacionog ciklusa.\nSelektorima mlađih selekcija Aleksandru Miljenoviću (U19), Borisu Miličkoviću (U17) i Obrenu Sariću (U15), selektoru ženskih selekcija Dervišu Hadžiosmanoviću i selektoru futsal reprezentacije Svetu Ljesaru biće ponuđena nova jednogodišnja saradnja.\nIO je prihvatio izvještaje Grassroots kancelarije FSCG, Centra za edukaciju trenera FSCG i Školskog fudbalskog saveza FSCG i verifikovao odluke Odbora za hitna pitanja FSCG.\nFudbalski savez Crne Gore će biti partner crnogorskim klubovima u realizaciji planova koji se tiču unaprijeđenja fudbalske infrastrukture i razvoja fudbala, ali neće pružati finansijsku pomoć klubovima za potrebe njihovog svakodnevnog funkcionisanja.\nKlubovima se sugeriše da takmičarsku sezonu planiraju u skladu sa realnim finansijskim mogućnostima.\nFSCG će incirati preispitivanje registracije fudbalskih klubova u Ministarstvu sporta.


● Razgovaraju o prošlosti, o iskustvima koja su imali, kao i o zajedničkim iskustvima. Ove razgovore doživljavaju kao lekcije iz kojih mogu učiti kako da unaprede svoje zajedništvo\n● Ne ustručavaju se i ne plaše da razotkriju sopstvenu ranjivost, u partneru vide osobu kojoj mogu poveriti i bolne sadržaje, bez straha da će biti osuđeni ili ponovo povređeni\n● Kada procene da neki problem ne mogu rešiti sami, obraćaju se za stručnu pomoć. Isti sistem vrednosti prenose i mlađim generacijama, posmatrajući to kao snagu, a ne ličnu/zajedničku slabost\n● Svesni su da odnos može i doživeti, ali i preživeti povredu. U procesu lečenja odnosa su zajedno, uzimajući snage iz istorije svog odnosa, pozajmljujući snage jedno drugome, postavljajući male ciljeve, obeležavajući svakodnevne uspehe\n● Balansiraju poslovne obaveze, zajedništvo i lični prostor, tako da sve bude zastupljeno, dogovaraju se kako će to učiniti, uvek stavljajući vreme za zajedničke slobodne aktivnosti, šetnje, sport, kulturne aktivnosti, druženja\n● Brinu o sebi, opominju i podstiču jedno drugo da ne ispuste značaj brige o sebi\n● Parovi koji imaju decu jasno razdvajaju roditeljski od bračnog sistema, trude se da nađu vreme za svoje partnerstvo, makar to ponekad bilo i jedno veče u nedelji kada će zajedno pogledati film ili izaći u šetnju bez dece, iskoristiti vreme kada deca spavaju da učine nešto za samo za njih dvoje. Bez obzira koliko su umorni, parovi koji neguju svoje rituale imaju mnogo više zadovoljstva partnerstvom i u mnogo su manjem riziku da svoje partnerstvo poistovete sa pričom o deci, ili ga svedu isključivo na teme dužnosti i odgovornosti oko dece\n● Parovi kreiraju svoje uspomene, prave beležnice sa fotografijama, salvetama iz restorana, putnim kartama… sloboda izbora je na paru. Skloni su da u kritičnim momentima prelistaju svoje beležnice, prisete se i veoma često ostave još jednu praznu stranu za novi trenutak koji žele da zabeleže\nKoliko god ove smernice možda deluju teško i neostvarivo, zapravo je mnogo teže potiskivati, skrivati, tugovati, lagati, osećati se usamljeno i napušteno, samooptuživati se ili optuživati partnera, a opet ostajati u nekom odnosu. Mnogo je teže ne osećati se kao ličnost koja jeste tamo gde bi trebali biti njslobodniji da se ispoljite. Mnogo je nesigurnije tragati za podrškom i otvarati svoju rannjivost u drugim odnosima, sa ljudima sa kojima nećete ugasiti svetlo pred odlazak na spavanje nego da to učinite sa osobom sa kojom ste odlučili da sačekate još jedan dan. Ni jednom paru nije lako i jednostavno, partnerstvo je zapravo veliki izazov. Uprkos tome što smo primorani da rastemo i razvijamo se u skladu sa kapacitetima naše ličnosti, partnerstvo nas provocira da od tog rasta ne možemo lako odustati.


Istina koja je šokirala Evropu – Krstarica Istina koja je šokirala Evropu\nIstina koja je šokirala Evropu\nM. P. - 22.07.2020 - Foto: Helge V. Keitel – CC BY 2.0\nSve je otkriveno početkom 2018. godine, kada su milioni digitalnih časovnika širom Evrope počeli misteriozno da kasne. U to vreme, strujne udare, niko nije povezivao sa Srbima i Albancima na severu Kosova, ali ubrzo je na videlo izbila istina koja je šokirala Evropu…\nPočetkom te 2018, dakle, digitalni časovnici priključeni na električnu mrežu u Evropi počeli su da “gutaju” minute zbog neočekivanih i dotad neviđenih fluktuacija i poremećaja u naponu. Najpre su “izgubljena” tri minuta u januaru, a zatim još tri u februaru.\nU martu iste godine, Evropska mreža operatora prenosnih sistema električne energije, smeštena u Briselu, izdala je zvanično izvinjenje i uputila apel da ko god izaziva misteriozne fluktuacije električne struje u evropskoj mreži mora pod hitno da prestane. A dok se to ne dogodi, 36 država priključenih na zajedničku evropsku mrežu je dobilo zadatak da “nabiflaju” sistem kako bi se elektronski satovi širom kontinenta vratili u normalu.\nTrag vodi do Kosova\nEvropski zvaničnici su uskoro ustanovili da ovi “strujni udari” potiču sa severa Kosova, iz severnog, srpskog dela Kosovske Mitrovice, ali i iz podruma okolnih sela. I da u svemu skoro ravnopravno učestvuju Srbi i Albanci, zvanično podeljeni, a neformalno ujedinjeni u masovnoj proizvodnji, ili kako se to u žargonu kaže “rudarenju”, čuvenih svetskih kriptovaluta bitkoina i etera.\nBitkoini i eteri se zatim menjaju za gotov novac na tržištu – jedan bitkoin danas vredi oko 8.100 evra, a jedan eter oko 210. A decembra 2017. jedan bitkoin je vredeo fantastičnih 20.000 dolara, što objašnjava eskalaciju kosovskog bitkoinskog boja početkom 2018.\nŠta je “rudarenje” bitkoina i zašto se baš toliko isplati na severu Kosova, od svih mesta na svetu\n“Rudarenje” za kriptovalutama, poput bitkoina i etera, u najkraćem jeste računarski proces koji zahteva izuzetno moćni računarski hardver koji rešava seriju kompleksnih matematičkih jednačina. Vaš uložen trud u tom procesu, kao i ogromna količina električne energije koju će vaši nebrojeni računari pritom potrošiti, bivaju nagrađeni bitkoinima.\nZbog cena električne energije, svuda u Evropi je rudarenje za bitkoinima jedva profitabilno. Ali na severu Kosova Srbi ne plaćaju struju vlastima u Prištini, a vlasti u Prištini ih na to ni ne teraju, iako o tome stalno govore, prenosi Blic.\nI tako je omogućena masovna operacija štancovanja besplatnog novca u severnoj Kosovskoj Mitrovici i okolini.\nNastavnik matematike zaradi 500 evra dnevno\nKako u julskom izdanju piše „Bafler“, sa masovnim rudarenjem bitkoina su najpre počeli Srbi iz Severne Mitrovice, a operacije su uskoro narasle do neslućenih nivoa, podsatknute besplatnom električnom energijom.\nReporter „Baflera“ tvrdi da je u maju upoznao nastavnika matematike u srednjoj školi u Mitrovici koji je opremio podrum kafića sa 200 računara i naprednim sistemom za rashlađivanje, što ga je sve koštalo oko 100.000 evra početnog ulaganja. Zauzvrat, dnevno je štancovao oko 500 evra prihoda putem bitkoina, minus troškovi računa za struju. A znamo da račun za struju niko ne plaća na severu Kosova.\nSrpski penzionerski bitkoin klub\nDruge “rudarske” operacije među Srbima su možda bile manje ambiciozne, ali ništa manje kreativne. Reporter „Baflera“ je upoznao grupu penzionera u Zubinom Potoku koji su među sobom skupili 3.000 evra za računarsku opremu koja im se isplatila za pola godine.\nIpak, većinu srpskih bitkoin rudara čine tinejdžeri vični modernim tehnologijama koji imaju pregršt slobodnog vremena, s obzirom na stepen nezaposlenosti na Kosovu.\nAlbanci: A gde smo tu mi?\nKako navodi “Bafler“, albanski političari u Prištini su ubrzo shvatili šta se događa na Severu Kosova i upitali su se “a gde smo tu mi”.\n“Uprkos svoj toj navodnoj mržnji prema svojim slovenskim komšijama, malo koji Albanac je mogao da odoli ovakvoj prilici”, piše “Bafler”. i navodi da su albanski političari ušli su u posao sa rudarenjem bitkoina prebacujući na stotine računara severno od reke Ibar, u srpski deo Kosovske Mitrovice i okolinu.\n“Bafler” se u zaključku teksta poziva na reči Vetona Brahimija, preduzetnika koji je otvorio jedan od prvih bitkoin bankomata na Kosovu, u Prištini, koji tvrdi da su danas skoro dve trećine štamparija besplatnog novca u srpskom delu Mitrovice u vlasništvu Albanaca.


Konte: Bez dalje integracije EU rizikuje da ne bude snažan globalni igrač - Svet - Dnevni list Danas\nPočetna » Svet » Konte: Bez dalje integracije EU rizikuje da ne bude snažan globalni igrač\nItalijanski premijer Đuzepe Konte rekao je danas da je zbog krize izazvane pandemijom COVID-19 neophodno ažurirati debatu o „vrsti“ Unije koja će omogućiti zaštitu stubova EU, poput jedinstvenog tržišta i Šengena, kao i fundamentalnih principa, poput solidarnosti.\n1Piše: Beta 09. maja 2020. 14.24\n„Moramo da zaštitimo i stubove i principe EU kakvu je znamo već decenijama i shvatimo da bez dalje integracije Unija rizikuje da ne bude konkurentna i otporna kao globani igrač“, rekao je Konte u intervjuu za Euraktiv Italija koji je danas počeo da radi u okviru evropske mreže EURACTIV.\n„Želim da dodam da su to pitanja koja zahtevaju doprinos svih članica i da je kriza pokazala da više ne treba da se odlažu u ime ‘minimalističkog’ pristupa Evropi“, istakao je Konte.\nItalijanski premijer je govorio i o budućnosti Evrope i, pored ostalog, podržao završetak Ekonomske i monetarne unije inspirisane „punom ravnotežom između odgovornosti i solidarnosti“.\n„Ništa manje nije važno ni unapređenje postojećih opcija za pojednostavljenje odlučivanja u Savetu i oko oblika uključivanja građana, uz punu transparentnost izrade politika, što je cilj od suštinskog značaja, posebno prema mladima na našem kontinentu“, kazao je Konte.\nItalijanski premijer je rekao i da je Rim i dalje „oprezan“ kada je reč o korišćenju Evropskog stabilizacionog mehanizma (ESM) u krizi zbog pandemije korona virusa, ali da će odluka biti na parlamentu.\nEvrogrupa je juče dala zeleno svetlo za korišćenje kreditne linije od 240 milijardi evra za podršku ekonomijama zone evra pogođenim pandemijom. Odlučeno je da maksimalno dospeće zajmova bude deset godina uz povoljnu kamatnu stopu od blizu 0,1%.\n„Oko ESM, kao što sam već više puta rekao, ostajemo oprezni“, ponovio je Konte.\nKomentarišući ulogu Evropske centralne banke (ECB) u pandemiji, Konte je istakao da je monetarna politika dala „snažan prvi odgovor“.\n„Sada Evropska komisija i članice moraju da urade isto“, rekao je italijanski premijer dodajući da, ako fiskalni odgovor na pandemiju nije pošten prema svima, „rizikujemo veoma opasne efekte“. (Opširnije na euractiv.rs).\ndan evrope, EU, Evropska unija, Đuzepe Konte\n09. maja 2020. u 17.31\nMajstore – dolazi Salvini – a Italija izlazi iz EU!


Britanci izbacili Kosovo sa dnevnog reda. Dačić: Ovo je protiv interesa Srbije - Sputnjik Srbija\n17:48 20 Oktobar 2020\nBritanci izbacili Kosovo sa dnevnog reda. Dačić: Ovo je protiv interesa Srbije\n20:08 01.08.2018 (osveženo 20:14 01.08.2018) Preuzmite kraći link\nVelika Britanija uspela je da sprovede svoj podmukli plan i da pitanje Kosova praktično izbaci sa dnevnog reda Saveta bezbednosti Ujedinjenih nacija.\nPrema saznanjima „Novosti“, London koji je danas preuzeo predsedavanje SB, sproveo je svoju zamisao da se tokom avgusta na Ist Riveru ne raspravlja o situaciji u našoj južnoj pokrajini. Kako prenose izvori „Novosti“, tokom zatvorenih konsultacija u SB nije ni bilo glasanja, već su Britanci nametnuli svoj stav, uprkos otvorenom protivljenju Kine i Rusije, koje su zastupale poziciju Beograda da se izveštaji o stanju na KiM razmatraju kao i dosad — triput godišnje.\nS obzirom na to da je utvrđivanje mesečnog plana rada proceduralna stvar, čak i da je došlo do glasanja, Rusija i Kina ne bi imale pravo veta. Uz to, odnos snaga u SB je trenutno nepovoljan po Srbiju, jer od 15 članica njih devet priznaje lažnu državu Kosovo.\nU prvoj reakciji na ovaj potez Londona, šef diplomatije Ivica Dačić kaže da je to akt direktno usmeren protiv srpskih interesa.\n„Britanci su se ovim činom direktno stavili na stranu Prištine i došli smo u paradoksalnu situaciju da od nas, s jedne strane, traže ubrzamo dijalog u Briselu, a da se istovremeno pitanje Kosova izbacuje sa dnevnog reda u Njujorku. Ovo je slučaj bez presedana i zloupotreba funkcije predsedavajućeg SB“, ističe Dačić.\nSB UN, Kosovo, Velika Britanija


Start up firme i krediti\nStart up firme predstavljaju početnike u poslovanju, a start up krediti, najčešće mikro krediti, namenjeni su za osnivanje firme i početak njenog rada. Start up krediti su noviji vidovi finansiranja malih početničkih biznisa u Srbiji.\nRadi se o relativno malim iznosima kredita, koji ne prelaze 30.000 evra (u dinarskoj protivvrednosti) i imaju povoljnije uslove u odnosu na ostale kreditne linije. Najpovoljniji krediti za potencijalna mala i srednja preduzeća i preduzetnike mogu se obezbediti iz državnih finansijskih izvora.\nMinistarstvo ekonomije i regionalnog razvoja raspisuje godišnje konkurse za odobravanje kredita za početnike preduzetnike bez hipoteke i start up kredite za pravna lica. Krediti se plasiraju preko Fonda za razvoj, a u realizaciju programa uključena je i Republička Agencija za razvoj malih i srednjih preduzeća sa mrežom regionalnih agencija, centara i kancelarija.\nUslovi start up kredita:\nIznos kredita: od 5.000 do 15.000 evra – u dinarskoj protiv-vrednosti;\nKamatna stopa 1% na godišnjem nivou, uz primenu valutne klauzule;\nRok otplate 3 – 5 godina, sa periodom početka do 12 meseci (grejs period);\nTromesečna otplata kredita;\nDeo dokumentacije koji prilažu svi podnosioci zahteva za kredit:\nZahtev – popunjen obrazac;\nPoslovni plan – popunjen obrazac (datum izrade ne može biti stariji od 6 meseci);\nRešenje o upisu preduzetnika u Registar privrednih subjekata kod Agencije za privredne registre;\nRešenje o utvrđivanju poreskog identifikacionog broja – PIB;\nZa građevinske objekte i instalacije – predmer i predračun radova sa ponudama izvođača radova;\nPonude ili profakture isporučioca opreme;\nFotokopija lične karte preduzetnika;\nDokaz o završenoj obuci organizovanoj preko Republičke agencije za razvoj malih i srednjih preduzeća i preduzetništva, Nacionalne službe zapošljavanja, BIP-Business inovation program i drugih programa (za preduzetnike do 25 godina starosti);\nIzjava da podnosilac zahteva za kredit nikada ranije nije bio vlasnik privrednog društva, odnosno preduzetnik, u smislu da je bio obveznik poreza na dobit, odnosno poreza na prihode od samostalne delatnosti.\nPrema pravilima konkursa za start up kredite, kao instrument obezbeđenja mogu se ponuditi i dva kreditno sposobna jemca, fizička lica u smislu građana, ukoliko njihove prosečne neto zarade svojom trećinom mogu da pokriju iznos anuiteta kredita, koji se obačunava kvartalno. Ovu mogućnost mogu da koriste potencijalni korisnici kredita čiji iznos ne prelazi dinarsku protivvrednost 15.000 evra, nezavisno od toga da se radi o potencijalnim preduzetnicima ili privrednim društvima.\nJemci (žiranti) treba da pribave potvrdu firme u kojoj su zaposleni o prosečnom iznosu neto zarade u poslednja tri meseca, a treba da potpišu i saglasnost o proveri svoje kreditne sposobnosti u Kreditnom birou.


Hajduk poražen: Zrinjski odnio pobjedu na Poljudu - Sportske.ba\nHajduk poražen: Zrinjski odnio pobjedu na Poljudu\n12 Jula, 2021 23:00\nHajduk i Zrinjski odigrali su večeras na Poljudu pripremnu utakmicu, koja ujedno predstavlja generalku za obje ekipe pred početak nove sezone u prvenstvima Hrvatske i BiH.\nPobjedu je ostvario mostarski sastav, zahvaljujući golovima Nemanje Bilbije i Anesa Mašića. Nemanja Bilbija načeo je mrežu Splićana pogotkom glavom u 18. minuti nakon odličnog centaršuta Josipa Ćorluke.\nSamo pet minuta kasnije Bilbija je ponovo bio u ulozi strijelca, ovog puta na dodavanje Kamenara.\nNa 1:2 smanjio je Samuel Eduok u 39. minuti. Kada se činilo da će to biti konačan rezultat, duboko u sudijskoj nadoknadi Anes Mašić je krunisao lijepu akciju Zrinjskog i poentirao za 1:3.\nBivši napadač Željezničara ponovo bez kluba\nRođen u Srebrenici, nikada nije igrao u BiH: Je li ovo novo pojačanje Sarajeva?\nZrinjski na krilima Bilbije do nove pobjede\nBilbija ispisao stranice historije PLBiH


Libijske vlasti zatvorile kancelariju UNHCR-a :: EMG :: Ekonomske vesti iz sveta\nLibijske vlasti zatvorile kancelariju UNHCR-a\n08. jun 2010. | 14:18\nLibijske vlasti su bez ikakvog obrazloženja naložile Visokom komesarijatu UN za izbeglice (UNHCR) da zatvori kancelariju u toj zemlji, izjavila je danas u Ženevi portparolka UNHCR Melisa Fleming.\nFlemingova je na konferenciji za novinare rekla da su libijske vlasti prošle srede naložile UNHCR-u da prekine sa radom i napusti zemlju.\n"Duboko žalimo zbog te odluke. Libijske vlasti nam nisu iznele nijedan razlog" za takvu odluku, rekla je ona.\nLibijska misija u sedištu UN u Ženevi odbila je da komentariše današnju situaciju.\nFlemingova je rekla da je UNHCR u Libiji predstojao veliki posao na zaštiti, pružanju pomoči i pronalaženju trajnih rešenja za izbeglice i azilante.\n"Sve evropske vlade koje koriste Libiju kao mesto prihvata osobe koje beže od progona, treba da preispitaju svoju poziciju ako UNHCR tamo više nije prisutan", rekla je Flemingova na pitanje novinare povodom sporazuma Rima i Tripolija o vračanju emigranata u Libiju.\nUNHCR koji je prisutan u Libiji od 1991, ima 26 zaposlenih, precizirala je Flemingova i izrazila nadu da je odluka vlasti o zatvaranju kancelarije "privremena".\nFlemingova je navela da je UNHCR več registrovao oko 9.000 izbeglica sa palestinskih teritorija, iz Iraka, Sudana, Somalije i ostalih afričkih zemalja.\nTeme: Zatvaranje kancelarije\nLičnosti: Melisa Fleming\nDečak preživeo pad aviona u Tripoliju (VIDEO)\nNa Kosovo se vratili predstavnici 26 srpskih porodica\nDačić razgovarao s Guterešom u Ženevi\nEK i UNHCR podržali inicijativu Srbije za skup o izbeglicama\n10. novembar 2009. 09:11 |\nOve godine se na Kosovo vratila 61 osoba (VIDEO)


Nikolić se nije konsultovao sa Vučićem o učešću VS na paradi - 14.04.2015, Sputnik Srbija\nPremijer je veoma pozitivno reagovao na odluku predsednika Tomislava Nikolića o učešću na paradi u Moskvi, ističu na Andrićevom vencu za list „Danas“. U... 14.04.2015, Sputnik Srbija\npolitika, vesti, srbija, tomislav nikolić, aleksandar vučić\n21:20 14.04.2015 (Osveženo: 16:19 05.10.2015)\nKako „Danas“ saznaje u kabinetu predsednika Vlade Srbije, tu odluku je predsednik Nikolić doneo samostalno, bez prethodnog dogovora sa premijerom Vučićem.\nU kabinetu predsednika Srbije rečeno je da je Tomislav Nikolić obavestio Aleksandra Vučića o svojoj odluci da povede Vojsku Srbije na paradu u Moskvu.\n„Predsednik Republike obavestio je premijera Vlade Srbije o svojoj odluci o učešću srpskih vojnika na vojnoj paradi u Moskvi, povodom Dana pobede nad fašizmom. Premijer je veoma pozitivno reagovao na tu odluku predsednika Tomislava Nikolića“, ocenjuju sagovornici sa Andrićevog venca.\nU kabinetu premijera Vučića „Danas“ nije dobio potvrdu o tvrdnjama predsedničkog kabineta o pozitivnoj reakciji Vučića na odluku o marširanju srpskih vojnika na moskovskoj vojnoj paradi.\nNa pitanje lista kako Evropska unija gleda na odluku Srbije da srpski vojnici 9. maja marširaju Crvenim trgom u Moskvi na Paradi pobednika, u kabinetu Federike Mogerini, visoke predstavnice EU za spoljnu politiku i bezbednost, nije dobijen odgovor. Kako je rečeno, još nije zauzet zvaničan stav, a kada bude, javnost će biti obaveštena.\nNa vest o prisustvu srpskih vojnika na paradi u Moskvi, od evropskih zvaničnika do sada je reagovao samo Eduard Kukan, šef Delegacije Evropskog parlamenta, koji je rekao da da predsednik Srbije Tomislav Nikolić ne bi trebalo da prisustvuje vojnoj paradi u Moskvi 9. maja. Prema Kukanovom mišljenju, Nikolić bi trebalo, poput drugih lidera zapadnih zemalja, samo da poseti spomenik vojnicima u Drugom svetskom ratu.\n„Ako predsednik Srbije tokom posete Rusiji, kao i ostali zapadni šefovi država, samo poseti spomenik vojnicima poginulim u Drugom svetkom ratu, niko ga neće kriviti. Tako će tih dana da postupe, na primer, češki predsednik Miloš Zeman i nemačka kancelarka Angela Merkel. Zato je veoma važno šta će vaš predsednik raditi u Moskvi, da li će ići na paradu ili ne“, rekao je Kukan.\nPredsednik Srbije Tomislav Nikolić reagovao je na Kukanove izjave saopštenjem za javnost u kojem je ocenio da Eduard Kukan uzalud vrši pritisak na njega da donese odluku koja nije u interesu građana Srbije. U saopštenju pres-službe predsednika Srbije navodi se da se nikada nije desilo da je predsednik Nikolić ili bilo koji političar iz Srbije delio savete predsedniku njegove države gde treba da bude i šta treba da radi ili ne radi.\n„Gospodin Kukan uzalud vrši pritisak na predsednika Republike da donese odluku koja nije u interesu građana Srbije. A mišljenje većine građana je da Srbija treba da neguje najbolje odnose sa svima, pa i sa Ruskom Federacijom“, navedeno je u saopštenju. Predsednik nedvosmisleno zastupa to mišljenje i niko to neće uspeti da promeni, pa ni gospodin Kukan, zaključuje se u saopštenju.


Ministar Rikalo obećava podršku vinogradarstu i vinskom podrumu 2017-10-24 Priština, 24 Oktobar 2017 - Ministar Poljoprivrede, Šumarstva i Ruralnog Razvoja, Nenad Rikalo u pratnji Generalnog Sekretara, Kapllan Halimi posetili su Institut za Vinogradarstvo i Vinarstvo I Udruženje vinogradara i proizvođaća "Enologija" u Orahovcu, i sbliza su se upoznali sa aktivnostima u sektoru vinogradarstva i vinarija. više\nMinistar Rikalo Posetio M & Silos, obećava podršku za agrobiznis 2017-10-24 Priština, 24 oktobar 2017 - Ministarstvo poljoprivrede kroz svoje programe podrške nastaviće da podržava lokalni agrobiznis koji se bavi proizvodnjom i preradom poljoprivrednih proizvoda. više\nMPŠRR ulaže u proširenje sistema navodnjavanja u opštini Prizren 2017-10-20 Priština, 19. oktobar 2017. godine - Ministarstvo poljoprivrede je i ove godine nastavila sa ulaganjima za rehabilitaciju i proširenje sistema za navodnjavanje, sa ciljem povećanja prinosa u poljoprivrednoj proizvodnji i smanjenja mogućih oštećenja koja mogu biti prouzrokovana od visokih temperatura i suše. više\nMinistarstvo Poljoprivrede Šumarstva i Ruralnog Razvoja i Mreža Žena Kosova su razgovarali o merama za budžetiranje za bolju poljoprivredu I ruralni razvoj 2017-10-19 Priština, 19. oktobar 2017 - Ministar poljoprivrede, šumarstva i ruralnog razvoja, Nenad Rikalo primio je danas predstavnice udruženja "Mreža Žena Kosova" sa kojima je razgovarao o društvenom položaju žena u ruralnim sredinama. više\nMinistar Rikalo sastao se Ambasadorom Američke Ambasade Gregom Delaviem 2017-10-18 Ministar Poljoprivrede, Šumarstva i Ruralnog Razvoja, Nenad Rikalo sastao se sa Američkim Ambasadorom u Prištini Gregom Delaviem, sa kojim je razgovarao o poljoprivrednom i ruralnom razvoju kao i o ciljevima ministarstva u narednoj godini. više


JKP „Vodovod i kanalizacija“ u potpunosti preuzelo vodosnabdevanje grada -\nJKP „Vodovod i kanalizacija“ u potpunosti preuzelo vodosnabdevanje grada\nSaopštenje JKP “Vodovod i kanalizacija” Zrenjanin u vezi vodosnabdevanja grada Zrenjanina.\nIz razloga što voda sa postrojenja za prečišćavanje pitke vode ne zadovoljava potrebne standarde kvaliteta prekinuto je snabdevanje grada vodom sa istog, a vodosnabdevanje je u potpunosti preuzelo JKP „Vodovod i kanalizacija“ Zrenjanin.\nU petak 27. decembra prekinuto je vodosnabdevanje grada vodom sa postrojenja za prečišćavanje pitke vode, a celokupno vodosnabdevanje preuzelo je JKP „Vodovod i kanalizacija“ Zrenjanin.\nRazlog za donošenje odluke o prekidu vodosnabdevanja sa postrojenja za prečišćavanje pitke vode leži u činjenici da od 2. septembra, kada su preuzeli celokupno vodosnabdevanje grada, postrojenje nije uspelo da u potpunosti postigne kvalitet vode u skladu sa Pravilnikom o higijenskoj ispravnosti vode za piće.\nJKP „Vodovod i kanalizacija“ vršiće snabdevanje grada vodom sve dok postrojenje za prečišćavanje pitke vode ne bude spremno da isporuči vodu koja zadovoljava sve predviđene parametre kvaliteta. Naglašavamo da je zabrana za piće vode iz gradske vodovodne mreže i dalje na snazi.


Urban BUG :: Magazin :: Art Area :: Sutra počinje najveće izdanje PDP konferencije do sada!\nSvečano otvaranje 11. PDP konferencije zakazano je za četvrtak, 10. oktobar sa početkom u 19h u kulturnoj stanici Svilara.\nOvogodišnju PDP konferenciju svečano će otvoriti:\n• Violeta Đerković, koordinatorka Kulturne stanice "Svilara" projekta Fondacije "Novi Sad 2021",\n• Nataša Igić, koordinatorka za saradnju sa institucijama, OPENS 2019,\n• Dr Sandra Dedijer, vanredna profesorka Departmana za grafičko inženjerstvo i dizajn Fakultura tehničkih nauka u Novom Sadu i\n• Dajana Vujaklija, izvršna direktorka PDP konferencije\nOvom prilikom biće otvorena izložba PDP konferencije pod nazivom Apsorpcija na kojoj će biti predstavljeni radovi mladih autora koji su prošli konkurs PDP-a, a prisutni će moći da pogledaju i jedinstveni model neformalne i zabavne prezentacije Pecha Kucha Night gde će se predstaviti kreativci iz Časopisa Forma, Beogradskih Grafita, časopisa Tristotrojka i novosadskog brenda Revolver. Moderator ovog dela programa biće Goran Mirković, dok će za muzički deo programa biti zadužena Milana Nikić a.k.a. Beton i Šljokice.\nSvečano otvaranje predstaviće početak 11. PDP konferencije kreativnih medija, koja ove godine nosi temu ABSORPTION ili Apsorpcija/Upijanje i najveće je izdanje konferencije do sada!\nPDP konferencija će ove godine trajati sve do 13. oktobra i to na četiri lokacije u Novom Sadu: u prostoru kulturnih stanica Svilara i Eđšeg, u Kulturnom centru LAB i u Železničkoj stanici u Novom Sadu gde publika može pogledati Swiss Style Now izložbu.\nTokom 4 dana konferencije zainteresovani Novosađani i njihovi gosti moći će da pogledaju i izložbu fotografskog kolektiva “Belgrade Raw” i upoznaju se sa njihovom foto-knjigom Serbia Raw u Kulturnom centru Lab. Pored izložbe i promocije knjige, publika PDP-a će u petak, 11. 10. u 22 časa moći i da posluša jedinstveni zvuk arhi pop benda iz Budimpešte i Novog Sada pod nazovom Lepša Brena koji promoviše arhitektonske ideje i teme kroz format pop pesama!\nOvogodišnju konferenciju će obeležiti i predavanja vizuelnih umetnika Wolfganga Bohusch-a iz Austrije, Valentine Casali iz Italije, Vanje Vikala LINNCH-a iz Beograda, Marca Gorana Romana iz Italije, Marka Oljače iz Novog Sada i predstavnika grafičkog studija Neoneo iz Švajcarske i studija Degrau iz Portugal.\nUlaz na četvorodnevni multidisciplinarni program konferencije u kulturnoj stanici Svilara i na drugim lokacijama će, kao i do sada, biti besplatan. Kompletan program i satnica nalaze se na zvaničnom sajtu PDP konferencije na ovom linku.\nAudio-vizuelni i džez performans na\n10. PDP konferenciji\nPDP Conference 2015: Konkursi iz oblasti dizajna plakata, prostornog dizajna i fotografije!\nNovi Sad okuplja kreativce na PDP konferenciji!\nOtvoreni konkursi 9. PDP konferencije kreativnih medija


Buš: Dodatne trupe da pomognu pomirenju Iračana\nPredsednik Buš se danas sastao u Beloj kući sa iračkim potpredsednikom Adil Abd al-Mahdijem. Posle susreta, Buš se zahvalio iračkom lideru na poseti i rekao da je cilj njegove odluke o upućivanju dodatnih američkih snaga u Irak da se Iračanima pruži prilika da rade na izmirenju. Buš je pohvalio hrabrost potpredsednika Adil Abd al-Mahdija kada je izbegao nedavni pokušaj atentata. Posle njihovih razgovora, predsednik je rekao da je slanje više od 20 hiljada dodatnih američkih vojnika namenjeno kao pomoć iračkom političkom pomirenju.\n»Glavni razlog zbog kojeg sam pojačao naše snage u Iraku je da bi dao liderima, kao što ste vi, mogućnost da završe težak posao pomirenja. Veoma cenim napredak koji ste postigli. Znam da je to težak posao».\nPotpredsednik al-Mahdi zahvalio se predsedniku Bušu na podršci koju je pružio iračkoj vladi i izjavio da bezbednosni plan za Bagdad ostvaruje napredak.\n«Nismo završili, ali postižemo bolje rezultate nego što se očekivalo sa tim planom. To neće rešiti ceo problem, ali će proces pomirenja pomeriti našu političku agendu napred».\nAmerički vojni zvaničnici naveli su da su najnoviji napori za zaustavljanje sektaškog nasilja u Bagdadu smanjili broj ubistava, kidnapovanja i bombaških napada. Ali, oni upozoravaju da će proći još mnogo meseci pre nego što će operacija moći da se nazove uspešnom.\nAnkete televizijske mreže Si En En pokazale su da se blizu 60 odsto Amerikanaca protivi planu predsednika Buša da pošalje dodatne snage u Irak, dok nešto preko 60 odsto veruje da Sjedinjene Države ne pobedjuju u ratu.\nOpozicione demokrate, koje kontrolišu Kongres, zalažu se za odredjivanje rokova za povlačenje američkih snaga iz Iraka ali je predsednik Buš izjavio da će staviti veto na bilo koji zakon koji ograničava njegovu mogućnost da vodi rat.\nPentagon: Poslednja 3 meseca najgora od početka invazije\nAmerički Sekretarijat za odbranu je u međuvremenu saopštio da su poslednja tri meseca 2006, bila obeležena najvećim nasiljem u Iraku od početka invazije 2003.\nU tromesečnom izveštaju Pentagona se navodi da je tokom tri završna meseca prošle godine, bilo oko 900 napada nedeljno i dodaje da su većina žrtava bili irački civili, bez obzira što su meta većine napada bile koalicione snage.\nU izveštaju se takođe ukazuje da se nasilje najviše nastavlja u Bagdadu i tri okolne pokrajine – Dijali, Anbaru i Salah al-Dinu. U intervjuu televizijskom kanalu Pentagona, sekretar za odbranu Robert Gejts je izjavio da mu je glavni prioritet stavljanje bezbednosne situacije u Iraku pod kontrolu.\nNasilja je bilo i danas. Iračka policija je saopštila da je u eksploziji automobila bombe u centru Bagdada poginulo 8 ljudi i ranjeno 25, a da su među žrtvama i pripadnici iračkih bezbednosnih snaga.\nBombaš samoubica je izvršio napad u blizini vojnog kontrolnog punkta u jednom šiitskom delu prestonice. Takođe danas, u eksploziji automobila bombe u Iskandariji, južno od Bagdada, poginule su najmanje 4 osobe, a 24 je ranjeno.\nBomba je eksplodirala u trenutku prolaska autobusa koji je prevozio službenike jedne državne kompanije. Američka vojska je saopštila da su pripadnici koalicionih snaga slučajno ubili jednog iračkog vojnika u akciji u Mosulu na severu zemlje.\nVojska kaže da je na koalicione kopnene snage i helikopter otvorena vatra i da su vojnici uzvratili i ubili jednu osobu koja je kasnije identifikovana kao vojnik iračke Armije.\nFinansiranje vojnih operacija uslovno odobreno\nUticajni odbor predstavničkog doma Kongresa za vladine izdatke odobrio je iznos od 124 milijarde dolara za finansiranje vojnih operacija uz uslov da se američke snage povuku iz Iraka do septembra 2008.\nOdbor je odobrio taj predlog sa 36 prema 28 glasova. Bela kuća je zapretila da će predsednik Buš uložiti veto na svaku meru koja bi sadržala krajnji rok za povlačenje američkih trupa iz Iraka.\nSenat je, u medjuvremenu, juče odlučio da povede debatu o rezoluciji demokrata kojom se mart 2008. predvidja kao krajnji rok za povlačenje američkih snaga iz Iraka.\nRepublikanci u Senatu su najavili da će podneti predlog sopstvene rezolucije koja bi sadržala odredjene standarde, ali ne i precizan rok za povlačenje trupa iz Iraka


nova generacija all-in-one PLC-ova\n• Smanjeni troškovi: Zbog minimalne veličine hardvera i manje ožičenja mogu se koristiti ormari manjih dimenzija, uz besplatnu tehničku podršku i besplatan softver.\n• 50% kraće vreme programiranja PLC kontrolera: Prednost all-in-one rešenja je to što korisnik ne treba da izvodi panel-PLC komunikaciju. UniLogic™ je jedinstveni sistem za programera istovremeno i PLC i HMI. UniLogic™ konfiguracioni čarobnjak skraćuje vreme potrebno da se definišu I/O tačke PID-a itd. Biblioteke funkcionalnih blokova koje definiše korisnik omogućavaju ponovno korišćenje jednom napisanog koda. Drag and drop, automatsko kreiranje veza i ponovno korišćenje blokova skraćuje dragoceno programersko vreme.\n• Izuzetno vizuelno iskustvo za korisnika: Korisnik lako može kreirati izgled HMI ekrana PLC kontrolera - kao da ga je dizajnirao grafički umetnik, uz pomoć bogate UniLogic™ grafičke biblioteke i HMI vidžgeta.\n• Novi UniApps™ koji se isporučuje uz svaki UniStream™ PLC kontroler, omogućava korisniku da pristupa podacima, edituje, nadgleda i debaguje sistem. UniStream™-u se može pristupiti daljinski, kroz PC, tablet ili smartfon putem VNC-a.\nBez obzira da li je rešenje jednostavno ili složeno, veliko ili malo, UniStream™ se može upotrebiti praktično u svakoj situaciji. Korisnik treba samo da izabere odgovarajući HMI, doda CPU, prikači potrebne I/O module i tako kreira all-in-one kontroler. Korisnik na taj način kreira uređaj odgovarajuće konfiguracije koja najbolje odgovara njegovim potrebama / zahtevima aplikacije.\nUniLogic™ softver je novo, intuitivno programersko okruženje namenjeno za hardversku konfiguraciju, upravljanje i kontrolu HMI-a. Softver smanjuje vreme razvoja i do 50% predviđajući namere programera i omogućavajući ponovno korišćenje napisanog koda. UniLogic™ omogućava programeru da formira biblioteke funkcionalnih blokova i definicije izgleda HMI ekrana ikao takve ih može uneti u novi projekat ili deliti sa drugim korisnicima. Algoritam predviđanja skraćuje vreme pisanja programa pri definisanju I/O-a, PID-ova...\nUpoznajte Unilogic Software:\nDodatno UniStream™ predstavlja UniApps™ - biblioteku PLC aplikacija koje su ugrađene u operativni sistem. Ove aplikacije omogućavaju pristup i editovanje podataka, monitoring i debagovanje sistema, setovanje i editovanje komunikacionih setovanja\nUnitronics je takođe predstavio nešto potpuno novo u svetu aplikacija za PLC kontrolere: Unitronics Developers Market. Na adresi www.plc-apps.com zainteresovani korisnici/programeri mogu preuzimati druge ili nuditi svoje aplikacije razvijene za Unitronics PLC-ove. Ove aplikacije mogu raditi na PC računarima ili drugim mobilnim uređajima (Android OS, Apple iOS...). Najzad, kao što moderne potrebe nalažu, UniStream™ platformi se može pristupiti daljinski kroz PC, tablet i smartfon preko VNC-a. Kao i do sada, tehnička podrška i softver za UniStream™ su besplatni, kao i svi pomoćni programi i ažuriranja. Prednosti UniStream™ platforme, zajedno rezultuju superiornom ponudom uređaja ogromne snage i fleksibilnosti koji otvara nova tržišta i mogućnosti korisnicima.\nUnistream ima ugrađenu podršku za EtherNet/IP\nDI WIDE I/O UNIT,DIx16+ROx16,24V\nDI WIDE I/O UNIT,DIx16+TOx16,24V\nANALOG I/O UNIT, AO x6\n10xDI(2 HSC), 2xAI 14 bit, 2xRTD / TC, 8xRO, 2xTO (2 HS PWM), 2xAO 13/14 bit\n10 DI, 24VDC, sink/source, isolated\n4 DI out of 10 will support 2 HSC channels, 10kHz 32-bit.\n2 AI, 0-10V, 0-20mA, 14-bits, isolated (together with Temperature inputs)\n8 TO, pnp, 0.5A per output, short-circuit protected, isolated\n2 TO, npn, 50mA per output, 250kHz, no short-circuit protection, not isolated\n2 AO, 0-10V, +/-10V, 4-20mA, 13/14-bits, not isolated\nSHORTRANGE P.SUPPLY EXPKIT,125CM\nSHORTRANGE P.SUPPLY EXPKIT,300CM\nLONGRANGE P.SUPPLY EXP KIT,600CM\nLONGRANGEP.SUPPLY EXP KIT,1200CM\nLONGRANGEP.SUPPLY EXP KIT,1500CM\nLONGRANGEP.SUPPLY EXP KIT,2000CM\nLONGRANGEP.SUPPLY EXP KIT,3000CM\nUNI-COM - 1xRS232,1xRS485


БРНАБИЋ: Плате ће расти и у наредним годинама\n25-12-2019 07:53 Srbija Politika\nPremijerka Ana Brnabić rekla je za RTS da je njen zadatak da radi u interesu građana Srbije i da isporučuje rezultate, da bi Srbija bila bolje mesto za život. Na predsednika Aleksandra Vučića gledam kao na osobu koja je po svemu motor i ove vlade i cele vladajuće većine, istakla je Brnabićeva. Napominje da Srbija ima plan za zaustavljanje odlaska mladih i da će plate rasti i u narednim godinama.\nPredsednica Vlade Srbije Ana Brnabić rekla je gostujući u Upitniku RTS-a da je bila samostalna u odlučivanju i da je ponosna što je u timu sa predsednikom Aleksandrom Vučićem.\nIstakla je da se od samog početka savetuje sa predsednikom Srbije Aleksandrom Vučićem, nekada i na dnevnoj osnovi.\nPredsednica Vlade kaže da ne zna nikog ko je toliko dao za Srbiju kao predsednik. Rekla je da nema problem sa tim što je nazivaju Vučićevom produženom rukom.\n"Zaista nemam problem sa tim, nisam sujetna osoba, ponosim se što sam u timu sa Vučićem, što se smatram za jednog od njegovih saradnika", podvukla je Brnabićeva.\n"Moje je da radim u interesu građana Srbije, da isporučujem rezultate, da zajedno dođemo do toga do kraja mandata da Srbija bude bolje mesto za život", rekla je Brnabićeva i dodala da postoje različita mišljenja, različita raspoloženja, rasprave, ali je najvažnije da se radi u interesu građana Srbije.\n"Na njega gledam kao na osobu koja je po svemu motor i ove vlade i cele vladajuće većine, koja nameće filozofiju rada", ukazala je Brnabićva i istakla da joj je najveća čast da bude u timu sa Vučićem.\n"Danas je Srbija fundamentalno drugačija od 2014. godine", ukazala je ona, ističući da je uspostavljena makorekonomska stabilnost, ostvaren suficit, a nezaposlenost je dostigla jednocifren broj od 9,5 odsto.\nKao rezultate je navela to što se Srbija penje na "Duing biznis listi", tako da je zajedno sa Izraelom, Belgijom i Italijom, a da je pre bila u rangu sa Sirijom i Eritrejom.\nGovoreći o radu ministara, ona je rekla da nisu svi jednako dobro radili. "U ovom trenutku je kasno za rekonstrukciju Vlade", rekla je premijerka.\nPlan za zaustavljanje odlaska mladih\nPrema podacima OECD-a od 2007. do 2015. godine, broj onih koji je otišao iz Srbije je udvostručen, da godišnje prosečno iz Srbije u tom periodu je otišlo 41.000 ljudi. Na pitanje da li država ima plan za taj problem, Brnabićeva je odgovorila da Srbija za taj problem ima plan i da se radi na tome već par godina.\n"To nije problem samo Srbije, već i svih zemalja u regionu i šire. Sa druge strane, mi ćemo uvek imati problem jer je demografska slika Evrope takva da će im trebati sve više radne snage. Zbog toga je potrebno da mi imamo plan", navela je Brnabićeva.\nPrema njenim rečima, jedan od problema je bio taj što su rekli da kada odluče da se vrate u Srbiju mogu da unesu imovinu do 5.000 evra, a na sve ostalo moraju da plate carinu.\n"To smo promenili, ako je neko bio u inostranstvu deset godina taj limit je 20.000 evra, preko toga nema limita", rekla je Brnabićeva.\nDodaje da su tada mladi rekli da je potrebna jedna agencija koja će se baviti informacijama na čija će vrata pokucati ako žele da saznaju gde da uzmu ličnu kartu, kakvo je zdravstveno osiguranje, kako da nostrifikuju diplome.\n"Da se sa 90 skrati na 60 dana. Za prvih 500 najbolje rangiranih fakulteta na svetu biće automatsko priznavanje diploma za osam dana, plus ćemo od 1. januara 2020. uvesti eNostrifikaciju da možete elektronski da se prijavite, pratite svoj status i da pratimo da li Agencija za akreditaciju daje nostrifikaciju na vreme. Dakle, potpuna transparentnost da ljudi vide da mi brinemo", rekla je Brnabićeva.\nNavodi, da od 1. januara, što je, kako je navela, početkom decembra prošlo u Skupštini, ako neka kompanija zaposli čoveka iz inostranstva, iz dijaspore, i taj neko ima platu u visini tri prosečne plata, ta kompanija je u prvih pet godina oslobođena plaćanja 70 posto poreza na zarade i doprinosa za PIO.\n"Plate će rasti i u narednim godinama"\nPremijerka Brnabić istakla je da su plate još uvek niske, ali da su mnogo bolje nego što su bile.\n"Plata doktora specijaliste je 2012. godine bila 67.540 dinara, danas je ta plata 96.270 dinara. Te plate su povećane 42,5 odsto. U vreme fiskalne konsolidacije su smanjene, pa su onda dodatno povećane, tako da su kumulativno uvećane 42,5 odsto. To nije malo. Jel znate koja je ekonomska moć potrebna da se nekom poveća plata 40 ili 50 odsto. Ali, ne može Aleksandar Vučić ili Vlada da odgovara što je naša država vođena na način da je baš bilo briga ljude koliku platu ima doktor specijalista. Jedna od reformi je bila da se uopšte specijalizacije dozvole u Srbiji", kazala je Brnabićeva.\nPrema njenim rečima, medicinska sestra imala je 2012. godine platu od 32.454 dinara.\n"To je Dragan Đilas i njegova ekipa koji danas pričaju što ne date plate od 1.000 evra. Pa, čoveče što ti nisi dao hiljadu evra plate, a bio si deset godina na vlasti", izjavila je Brnabićeva.\nDodaje da je danas plata medicinske sestre 49.242 dinara.\n"Plate medicinskih sestara i tehničara povećane su 51,7 odsto", rekla je premijerka.\nNapominje da će plate kontinuirano rasti u 2020. i 2021. godini.\n"Mi imamo realan rast na zdravim osnovama. Budžet će biti bolji i samim tim će se plate povećavati", navela je premijerka Brnabić.\nMinimalna cena rade je, kako je istakla, kontinuirano rasla od 2016. godine.\nZa to, kaže, morate da radite kao Aleksandar Vučić, dan i noć.\n"Nisam ni sudija, ni tužilac"\n"Da svaki dan odgovaram na gluposti tipa "Jovanjice" ne pada mi napamet", rekla je Brnabićeva i naglasila da je vlast spremna da na sve eventualne navode odgovori nadležnim organima.\nNATO će na februarskim manevrima uvežbavati napad u slučaju rata sa Rusijom. Više o tome čitajte OVDE.\nĐUKANOVIĆ "ISKULIRAO" VUČIĆA: Razgovarali smo, ali Zakon o slobodi veroispovesti se ne povlači!\nViše od milijarde sa zdravstva preusmereno Putevima Srbije!\nKATASTROFA U NAJAVI: Radnici Kliničkog centra upozoravaju: Sistem će se urušiti ako se nešto ne uradi


Sastanci Lokalnih mreža za borbu protiv nasilja nad ženama u porodici i partnerskim odnosima ( Bujanovac, Preševo, Vladičin Han, Surdulica ) – Odbor za ljudska prava Vranje\n/ 18.,19.,22. jul 2016. / Odbor za ljudska prava Vranje/SOS Telefon Vranje organizovao je i održao sastanke Lokalnih mreža za borbu protiv nasilja nad ženama u porodici i partnerskim odnosima u Opštinama Pčinjskog okruga: Bujanovcu, Preševu, Vladičinom Hanu i Surdulici. Sastanci su organizovani u saradnji sa Centrima za socijalni rad u ovim opštinama.\nNa sastancima su prisustvovali predstavnici institucija: CSR, Policija, OJT, Obrazovnih institucija, Zdravstva, opštinskih uprava, članovi lokalnih mreža za borbu protiv nasilja u porodici i partnerskim odnosima.\nNa sastanku je bilo reči o radu Lokalnih mreža, iskustvima i praksi koju predstavnici institucija imaju u radu, primeni posebnih Protokola u slučajevima nasilja u porodici koja su propisala nadležna Ministarstva, teškoćama sa kojima se sreću u svakodnevnom radu sa žrtvama porodičnog nasilja, kao i načinima i mogućnostima za prevazilaženje istih.\nOdbor za ljudska prava Vranje/SOS Telefon Vranje predstavio je rad Lokalne mreže Vranje, način funkcionisanja, dinamiku rada i ciljeve koje uža radna grupa Lokalne mreže ispunjava organizujući sastanke jednom mesečno i radeći na konkretnim predmetima nasilja u porodici.


Ford planira masovna otpuštanja zbog trgovinskog rata | PC Press\nFord planira masovna otpuštanja zbog trgovinskog rata\n10. oktobar 2018. 11. oktobar 2018. Marijana Pečić\nFord ima lošu 2018. godine, s obzirom da je cena njihovih akcija pala za 29%, a carine koje je uveo predsednik Trump navodno su koštale kompaniju milijardu dolara, jer se sve odvija usred reorganizacije. Sada Ford najavljuje otpuštanja.\nJim Hackett, CEO Forda, radi na inženjeringu restruktuiranja automobila od 25,5 milijardi dolara, nadajući se da će smanjiti troškove i ostati konkurentan, prenosi Wall Street Journal. Međutim, prodaja automobila je opala, a jedan od razloga su trgovinske carine koje je Trump uveo na metal i druga dobra. Prema Bloomberg-u, Hackett je rekao da je to već koštalo kompaniju milijardu dolara profita i da to može naneti „više štete“ ukoliko se sporovi ne reše brzo.\nFord, drugi proizvođač automobila u SAD-u po broj prodaje, sprema agresivno ukidanje radnih mesta u sklopu te reorganizacije, izveštava NBC News. Iako kompanija nije rekla koliko će radnih mesta ugasiti, Morgan Stanley u svom izveštaju procenjuje „smanjenje broja zaposlenih u svetu od oko 12% ili 24.000 Ford-ovih od 202.000 radnika širom sveta.“\nPročitajte i: Ford električni kamion pobedio Teslu\nDok su izveštaji ukazivali na to da će smanjenje radnih mesta verovatno doći početkom sledeće godine, Kansas City Star je u utorak objavio da je Ford privremeno zaustavio proizvodnju tranzitnih kombija u Claycomo-u. Ovaj potez bi trebalo da omogući generisanje inventara Forda za kombije, ali od 22. oktobra do 4. novembra 2.000 radnika će biti u stagnaciji. Uprkos vestima o otpuštanju, Ford-ova akcija je u utorak pala za 3,4%.\nU vreme kada se proizvođači automobila bore da se pripreme za autonomne automobile, Ford se takođe trudi da drži korak sa ostatkom industrije. Ford je izjavio da je prodaja njihovih vozila prošlog meseca pala za 11,2%, dok je prodaja najprodavanijih kamiona F-serije pala za 9%.\nTagovi: Ford, otpuštanje\n← 5 Google tajni koje morate da znate\nVirgin Galactic će u narednim nedeljama započeti sa pravim svemirskim letovima →


Nikšićki biznismen Branislav Brano Mićunović postao je vlasnik zgrade Stare pošte, koju je kupio za 3,1 miliona eura od Atlas grupe biznismena Duška Kneževića.\nOn se zvanično uknjižio na ovu atraktivnu imovinu, a u isto vrijeme hipoteku na zgradu stavila je i banka, kod koje je Mićunović uzeo kredit od 3,1 miliona eura.\n„Vijesti“ su ranije objavile da je Mićunović trgovao zgradu u kojoj se nalazi Atlas banka i popularni lokal “Palma“ upravo za iznos na koji se kreditno zadužio.\n„Hipoteka u iznosu od 3.100.000 eura u korist banke, uvećano za kamate, naknade i druga sporedna potraživanja, eventualne troškove prinuden naplate. Kamatna stopa 6 odsto, efektivna kamatna stopa 6,16 odsto, zatezna kamatna stopa 9 odsto na godišnjem nivou. Rok otplate je 36 mjeseci, krajnji rok je 1. oktobar 2020, sa zabranom otuđenja, opterećenja i davanja u zakup bez pismene saglasnosti povjerioca“, upisano je kao teret na Mićunovićevu imovinu.\nKneževićeva kompanija odlučila se na prodaju zgrade Stare pošte kako bi realizovala svoje investicione planove na lokalitetu Jadranski sajam i u Pržnu. U isto vrijeme hipoteku na zgradu stavila je i banka, kod koje je Mićunović uzeo kredit od 3,1 miliona eura.\nKuporodajini ugovor se odnosi na jednostpratnicu od 288 kvadrata i dvorišta od 172 kvadrata.\nAtraktivna nekretnina koju je trgovao nalazi se praktično preko puta zgrade „Zeta filma“ , koja je u vlasništvu istoimene kompanije koju kontroliše porodica Mićunović. „Zeta film“ u kome su akcionari i brojni Budvani, nekadašnji radnici ovog filmskog preduzeća, dobila je građevinsku dozvolu za gradnju 11-etažnog kondo hotela na mjestu oronule zgrade „Zeta filma“, a gradnja bi mogla da počne već u oktobru, kada počinje građevinska sezona u Budvi.\nKupovinom zgrade Atlas banke, Mićunović je dobio mogućnost da svoje građevinske ambicije proširi. Na mjestu Atlas banke važećim planskim dokumentima moguće je graditi zgradu sa osam spratova.\n”Zeta film” u svome vlasništvu ima 3.149 kvadrata zemlje, na kojoj je izgrađen bjekat ”Zeta filma”, nekadašnjeg vodećeg crnogorskog filmskog preduzeća, od 1.491 kvadrata poslovnog prostora. Ministarstvo održivog razvoja je krajem prošle godine izdalo, nakon što je Mićunović zaključio ugovor sa Opštinom Budva o izmirivanju komunalija, građevinsku dozvolu ”Zeta filmu”za izgradnju primarnog ugostiteljskog objekta za pružanje usluga smještaja i usluge pripremanje i usluživanje hrane i pića, kondo hotel sa pet zvjezdica.